
Introducere
Prezentul ghid a fost elaborat de Autoritatea de Management pentru POS Mediu pentru a veni în sprijinul solicitanţilor care doresc să obţină finanţare pentru proiecte aferente sectorului de încalzire urbană. 

Ghidul furnizează informaţii utile cu privire la eligibilitatea solicitanţilor, a proiectelor, a modului de completare a cererilor de finanţare şi a documentaţiei necesare pentru proiect, precum şi asupra procedurii de selecţie şi aprobare a proiectelor. Ghidul a fost elaborat în corelare cu prevederile Programului Operaţional Sectorial de Mediu 2007 – 2013 şi cu normele legislaţiei comunitare şi naţionale privind asistenţa nerambursabilă acordată României de către Uniunea Europeană prin instrumentele structurale. 

Capitolul I al acestui ghid “Informaţii generale” cuprinde aspecte relevante cu privire la POS Mediu şi Axa prioritară 3 – “Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”. Textul integral al POS Mediu poate fi consultat la adresa http://www.mmediu.ro/integrare/comp1/POSmediu/POS_Oficial_romana.pdf. Totodată, ghidul conţine un set de definiţii utile privind instrumentele structurale şi sectorul de încălzire urbana, precum şi o lista cu actele normative relevante.

Condiţiile de accesare a finanţării sunt prezentate  în capitolul  II “Criterii de selecţie”, iar procesul de selecţie este descris etapă cu etapă în capitolul III “Procedura de selecţie a proiectelor”.  Alte aspecte privind condiţiile specifice de finanţare sunt decrise în capitolul IV. 
Ghidul mai conţine formularul cererii de finanţare şi instrucţiunile de completare a acestuia, precum şi documentele ce trebuie anexate cererii în vederea evaluării proiectului.

Definiţii şi Abrevieri

DEFINIŢII

	Autoritate de Management – structura din cadrul unei autorităţi publice centrale responsabilă pentru gestionarea unui program operaţional. Ministerul Mediului şi Dezvoltării Durabile este Autoritate de Management pentru Programul Operaţional Sectorial de Mediu, conform prevederilor HG nr. 497/2004 cu modificările şi completările ulterioare şi ale HG 368/2007 privind organizarea şi funcţionarea Ministerului Mediului şi Dezvoltării Durabile.

	Autoritatea de Certificare şi Plată - Structură organizatorică în cadrul Ministerului Economiei şi Finanţelor, responsabilă de certificarea sumelor cuprinse în declaraţiile de cheltuieli transmise la Comisia Europeană şi pentru primirea fondurilor transferate României din Fondul european de dezvoltare regională, Fondul social european şi Fondul de coeziune şi asigurarea transferului acestora către beneficiari, precum şi a sumelor de prefinanţare şi cofinanţare aferente acestora din fonduri alocate de la bugetul de stat (vezi Ordonanţa nr. 29 din 2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, art. 1 alin. (2) lit. c))

	Axă prioritară – reprezintă o prioritate strategică dintr-un program operaţional; cuprinde un grup de operaţiuni legate între ele şi având obiective specifice măsurabile. (vezi Regulamentul Consiliului nr. 1083 din 2006)

	Beneficiar – entitatea (organismul, autoritatea, instituţia) care iniţiază şi implementează proiectele aprobate spre finanţare în cadrul POS Mediu. (vezi Ordonanţa nr. 29/2007, art. 1). 

	Cadrul Strategic Naţional de Referinţă - Documentul aprobat de Comisia Europeană, negociat în prealabil cu România, ca stat membru, în urma evaluării Planului naţional de dezvoltare. CNSR conţine contribuţia din instrumentele structurale şi celelalte resurse financiare pentru realizarea priorităţilor şi măsurilor conţinute în Planul Naţional de Dezvoltare. Prevederile acestui document se implementează prin intermediul programelor operaţionale (Hotărârea de Guvern nr. 497 din 2004 cu modificările şi completările ulterioare)

	Cerere de finanţare - Formularul completat de către Solicitant, în vederea obţinerii finanţării prin Programul Operaţional Sectorial de Mediu.

	Cheltuieli eligibile – Cheltuieli realizate de către un Beneficiar, aferente proiectelor finanţate în cadrul programelor operaţionale, care pot fi finanţate atât din instrumente structurale, cât şi din bugetul de stat şi/sau contribuţia proprie a Beneficiarului (vezi Ordonanţa nr. 29 din 2006, art. 1 alin. (2) lit. m)).

	Cheltuieli neeligibile - Cheltuieli inerente realizării proiectelor finanţate din instrumentele structurale în cadrul programelor operaţionale, care nu pot fi finanţate din instrumentele structurale, conform reglementărilor comunitare şi naţionale (vezi Ordonanţa nr. 29 din 2006, art. 1 alin. (2) lit. n)).

	Contract de finanţare - Actul juridic cu titlu oneros, încheiat între Autoritatea de Management şi Beneficiar, prin care se aprobă spre finanţare un proiect, în cadrul Programului Operaţional Sectorial de Mediu 2007-2013.

	Contractor - Persoana fizică sau juridică, de drept public sau privat, cu care Beneficiarul a încheiat contractul de execuţie a unei lucrări, de furnizare a unor produse sau de prestare a unor servicii.

	Decizia de finanţare – act tehnico-juridic emis de MMDD, ca Autoritate de Management prin care se aprobă acordarea finanţării unui proiect selectat conform procedurilor de evaluare şi selecţie specifice POS Mediu.

	Fonduri structurale – sunt instrumente financiare prin care Uniunea Europeană acţionează pentru eliminarea disparităţilor economice şi sociale între regiuni, în scopul realizării coeziunii economice şi sociale. Fondurile structurale sunt Fondul European pentru Dezvoltare Regională şi Fondul Social European.

	Instrumente structurale – asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului social european şi Fondului de Coeziune.

	Obiectivul convergenţă – obiectivul finanţat din instrumente structurale, cu scopul creşterii convergenţei statelor membre ale Uniunii Europene şi a regiunilor mai puţin dezvoltate.

	Organism intermediar – structura care îndeplineşte atribuţii delegate de către Autoritatea de management vizavi de relaţia cu beneficiarii. Pentru POS Mediu, Organismele Intermediare sunt organizate la nivelul celor 8 regiuni de dezvoltare stabilite, ca unităţi fără personalitate juridică, finanţate integral din bugetul de stat şi aflate în subordinea MMDD

	Pre-finanţare – sumele transferate din bugetul de stat sau din instrumente structurale către un beneficiar, cu excepţia celor din sectorul privat ori unei organizaţii neguvernamentale, pentru lichidarea angajamentelor de plată faţă de un contractor, în stadiul iniţial de implementare a proiectelor, în baza unui contract de finanţare încheiat între beneficiar şi Autoritatea de Management, în vederea asigurării derulării corespunzătoare a proiectelor

	Program operaţional – document strategic de programare elaborat de Statul Membru şi aprobat de Comisia Europeană, prin care este stabilită o strategie de dezvoltare sectorială sau regională printr-un set de priorităţi coerente

	Reprezentantul legal al solicitantului - Persoana care are dreptul conform actelor de constituire să reprezinte organizaţia şi să semneze în numele acesteia.

	Temele orizontale - sunt priorităţi agreate la nivelul Statelor Membre ale Uniunii Europene,încorporate, sub diferite forme, în toate politicile Comunităţilor Europene. Acestea se referă la:

- Promovarea egalităţii de şanse şi nondiscriminării

- Dezvoltarea durabilă, protecţia şi îmbunătăţirea mediului înconjurător

- Tehnologia informaţiei

- Achiziţii publice


ABREVIERI

	AA
	Autoritatea de Audit

	ACIS
	Autoritatea pentru Coordonarea Instrumentelor Structurale

	ACP
	Autoritatea de Certificare şi Plată

	AM
	Autoritate de Management

	ANRMAP 
	Autoritatea Naţională pentru Reglementarea şi Monitorizarea Achiziţiilor Publice 

	B
	Beneficiari

	CE
	Comisia Europeană

	CNSR
	Cadrul Naţional Strategic de Referinţă

	CSP
	Comitetul de Selecţie a Proiectelor

	DLAF
	Delegaţia OLAF în România

	EIM
	Evaluarea Impactului asupra Medului

	FEDR
	Fond European de Dezvoltare Regională

	FC
	Fondul de Coeziune

	HG
	Hotârârea Guvernului

	IMA
	Instalaţii Mari de Ardere

	IS
	Instrumente Structurale

	L
	Lege

	M
	Milion

	MEF
	Ministerul Economiei şi Finanţelor

	MIRA
	Ministerul Internelor şi Reformei Administrative

	MMDD
	Ministerul Mediului şi Dezvoltării Durabile

	NOx
	Oxizi de azot

	NUTS

	Nomenclatura Unităţilor Teritoriale de Statistică 

	OI
	Organism Intermediar

	OLAF
	Biroul European Anti-Fraudă

	OM
	Ordin de Ministru

	OUG
	Ordonanţa de Urgenţă a Guvernului

	PO
	Program Operaţional 

	POS Mediu
	Programul Operaţional Sectorial de Mediu 

	SEP
	Serviciul Evaluare Proiecte din cadrul Direcţiei de Programare şi Evaluare

	SMIS
	Sistem Unic de Management al Informaţiei

	SO2
	Dioxid de sulf

	TVA
	Taxa pe Valoare Adăugată

	UCVAP
	Unitatea pentru Coordonarea şi Verificarea Achiziţiilor Publice

	UE
	Uniunea Europeană


I. INFORMAŢII GENERALE
I.1 Programul Operaţional Sectorial de Mediu 2007-2013

Programul Operaţional Sectorial (POS) Mediu reprezintă documentul de programare a Fondurilor Structurale şi de Coeziune, care stabileşte strategia de alocare a fondurilor europene în vederea dezvoltării sectorului de mediu în România, în perioada 2007-2013. 

POS Mediu a fost elaborat de către Ministerul Mediului şi Dezvoltării Durabile (MMDD), în calitate de Autoritate de Management pentru acest program şi în coordonarea Ministerului Economiei şi Finanţelor, în calitatea sa de coordonator al procesului de pregătire a României pentru accesarea Fondurilor Structurale şi de Coeziune pentru perioada 2007-2013.

POS Mediu este unul dintre cele mai importante programe operaţionale din punct de vedere al alocării financiare şi reprezintă cea mai importantă sursă de finanţare pentru sectorul de mediu. Programul este finanţat din Fondul European de Dezvoltare Regională (FEDR) şi Fondul de Coeziune (FC) - cu o valoare de aproximativ 4,5 miliarde Euro, la care se adaugă cofinanţarea naţională de aproximativ 1 miliard Euro. 

Obiectivul global al POS Mediu vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului. 

Totodată se are în vedere reducerea decalajului existent între Uniunea Europeană şi România cu privire la infrastructura de mediu atât din punct de vedere cantitativ cât şi calitativ. Aceasta ar trebui să se concretizeze în servicii publice eficiente, cu luarea în considerare a principiului dezvoltării durabile şi a principiului “poluatorul plăteşte”.
Obiectivele specifice POS Mediu sunt:

1. Îmbunătăţirea calităţii şi a accesului la infrastructura de apă şi apă uzată, prin asigurarea serviciilor de alimentare cu apă şi canalizare în majoritatea zonelor urbane până în 2015 şi stabilirea structurilor regionale eficiente pentru managementul serviciilor de apă/apă uzată.

2. Dezvoltarea sistemelor durabile de management al deşeurilor prin îmbunătăţirea managementului deşeurilor şi reducerea numărului de zone poluate istoric în minimum 30 de judeţe până în 2015.

3. Reducerea impactului negativ asupra mediului şi diminuarea schimbărilor climatice cauzate de sistemele de încălzire urbană în cele mai poluate localităţi până în 2015.

4. Protecţia şi îmbunătăţirea biodiversităţii şi a patrimoniului natural prin sprijinirea managementului ariilor protejate, inclusiv prin implementarea reţelei Natura 2000.

5. Reducerea riscului de producere a dezastrelor naturale cu efect asupra populaţiei, prin implementarea măsurilor preventive în cele mai vulnerabile zone până în 2015.

Realizarea acestor obiective va fi asigurată prin orientarea fondurilor alocate spre următoarele Axe Prioritare:

1. Extinderea şi modernizarea infrastructurii de apă şi apă uzată ( Total aproximativ 3,3 miliarde Euro, din care grant UE 2,8 miliarde Euro)

2. Dezvoltarea sistemelor de management integrat al deşeurilor şi reabilitarea siturilor contaminate istoric (1,2 miliarde Euro, din care grant UE aproximativ un miliard Euro)

3. Reducerea poluării şi diminuarea efectelor schimbărilor climatice prin restructurarea şi reabilitarea sistemelor de încălzire urbană pentru atingerea ţintelor de eficienţă energetică în localităţile cele mai afectate de poluare   (458 milioane Euro, din care grant UE 229 milioane Euro)

4. Implementarea sistemelor adecvate de management pentru protecţia naturii (215 milioane Euro, din care grant UE 172 milioane Euro)

5. Dezvoltarea infrastructurii de prevenire a riscurilor naturale în zonele cele mai expuse la risc (329 milioane Euro, din care grant UE 270 milioane Euro)

6. Asistenţa Tehnică (174 milioane Euro, din care grant UE 130 milioane Euro ).

Programul acoperă perioada 2007-2013, dar obiectivele sale urmăresc nevoile de dezvoltare ale României după anul 2013, prin punerea bazelor dezvoltării economice durabile. POS Mediu va contribui la îndeplinirea obligaţiilor pe care România le are în sectorul de mediu, oferind oportunităţi de investiţii în toate regiunile ţării.
Sistemul de implementare

Pentru derularea şi implementarea proiectelor finanţate prin POS Mediu, o serie de instituţii au responsabilităţi clar definite, după cum urmează:
	Autoritatea de Management (AM) pentru POS Mediu este Ministerul Mediului şi Dezvoltării Durabile. AM este organizată la nivel de direcţie generală – Direcţia Generală pentru Managementul Instrumentelor Structurale - conform HG 368/2007. AM coordonează şi asigură managementul general al POS Mediu, elaborează proceduri de implementare, selectează proiectele, semnează contractele de finanţare, asigură măsuri de publicitate şi informare pentru program, raportează stadiul implementării programului la CE, etc. 

	Autoritatea pentru Coordonarea Instrumentelor Structurale (ACIS) este instituţia responsabilă de coordonarea managementului şi implementării Instrumentelor Structurale în România. ACIS îşi desfăşoară activitatea în cadrul Ministerului Economiei şi Finanţelor. Responsabilităţile sale sunt de a coordona programarea, dezvoltarea şi implementarea Programelor Operaţionale din cadrul CNSR, pentru a asigura coordonarea şi coerenţa dintre programe şi de asemenea cu Programul de Dezvoltare Rurală şi cu Programul Operaţional pentru Pescuit.

	Organismele Intermediare (OI) au fost înfiinţate în fiecare din cele 8  regiuni de dezvoltare ale României (NUTS II). Ele vor îndeplini un rol important în implementarea POS la nivel regional acţionând ca interfaţă între AM şi beneficiari. AM a delegat Organismelor Intermediare (OI-uri) responsabilităţi cu privire la activităţi de programare, monitorizare, control şi raportare pentru proiectele care se derulează în regiunea respectivă.

	Beneficiarii (B) deţin rolul principal în managementul şi implementarea proiectelor aprobate în cadrul POS Mediu. Ei sunt responsabili de organizarea licitaţiilor şi contractarea serviciilor şi a lucrărilor, implementarea proiectului conform obiectivelor acestuia, monitorizarea şi raportarea stadiului implementării la AM/OI, stabilirea unui sistem separat de contabilitate a proiectului sau a unui cod contabil separat pentru toate tranzacţiile efectuate pe proiect, asigurarea unei piste corespunzătoare de audit.

	Comitetul de Monitorizare pentru POS Mediu are ca rol principal monitorizarea eficacităţii şi calităţii implementării programului. Din Comitet fac parte reprezentanţi ai ministerelor cu rol de autoritate de management, ai asociaţiilor patronale şi profesionale relevante pentru domeniile finanţate prin POS Mediu, ai societăţii civile şi ONG-urilor active în domeniul mediului, ai Comisiei Europene şi ai instituţiilor financiare internaţionale.

	Autoritatea de Certificare şi Plată este stabilită în cadrul Ministerului Economiei şi Finanţelor, organizată ca direcţie generală. În cadrul ACP există două unităţi separate Unitatea de Certificare şi Unitatea de Plată, fiecare dintre acestea fiind în coordonarea unui Director General Adjunct.

Organismul competent pentru primirea plăţilor de la Comisia Europeană pentru POS Mediu este Autoritatea de Certificare şi Plată, prin Unitatea de Plată.

Organismul responsabil pentru efectuarea plăţilor către beneficiarii POS Mediu este Autoritatea de Certificare şi Plată, prin Unitatea de Plată.

	Autoritatea de Audit, care funcţionează pe lângă Curtea de Conturi, pe de o parte, precum şi  unitatea de audit intern din cadrul MMDD, pe de altă parte, vor asigura auditul de sistem pentru POS Mediu. 

	Autoritatea Naţională pentru Reglementarea şi Monitorizarea Achiziţiilor Publice (ANRMAP) – este o instituţie independentă care are rolul de a verifica conformitatea procesului de achiziţie publică, după ce acesta a fost derulat de beneficiar (control ex-post).

	Unitatea pentru Coordonarea şi Verificarea Achiziţiilor Publice (UCVAP) – este un departament din cadrul Ministerului Economiei şi Finanţelor care are rolul de a verifica conformitatea procesului de achiziţie publică înainte de derularea acestuia (control ex-ante).


După finalizarea procesului de selecţie şi aprobarea proiectelor de către Autoritatea de Management POS Mediu/Comisia Europeana, beneficiarii proiectelor vor încheia un contract de finanţare cu AM. Acest contract va conţine prevederi referitoare la valoarea aprobată a proiectului, condiţiile de plată şi de rambursare a cheltuielilor, cofinanţarea, responsabilităţi privind implementarea proiectului, informarea şi publicitatea, monitorizare şi control. 

Pentru demararea implementării proiectului beneficiarii au dreptul la un avans (prefinanţare), acordat în condiţiile specificate de cadrul legislativ în vigoare (pentru detalii vezi cap. IV Informaţii privind implementarea şi finanţarea proiectelor. Este important de precizat că pentru proiectele finanţate din instrumente structurale cheltuirea banilor se face după principiul rambursării, adică beneficiarul cheltuieşte din sumele proprii şi apoi solicită rambursarea sumelor aferente printr-o cerere de rambursare, însoţită de documente justificative. Controlul financiar este asigurat pe mai multe niveluri pentru POS Mediu – de către OI-uri, AM şi Ministerul Economiei şi Finanţelor (prin Autoritatea de Certificare şi Plată). 
Mecanismul de implementare a POS Mediu este prezentat schematic în figura de mai jos.

Schema de implementare a POS Mediu

I.2  Axa Prioritară 3 – “Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”

I.2.1 Cadrul general

Cea de-a treia axă prioritară a POS Mediu vizează “Reducerea poluării şi minimizarea efectelor schimbărilor climatice prin restructurarea şi reabilitarea sistemelor de încălzire urbană pentru atingerea ţintelor de eficienţă energetică în localităţile cele mai afectate de poluare”.
Aşa cum a fost descris în POS Mediu, statisticile arată că emisiile de poluanţi atmosferici provenind de la instalaţiile mari de ardere care utilizează combustibili fosili şi care produc energie şi căldură (prin co-generare) au un impact semnificativ asupra mediului. Aceste instalaţii emit concentraţii ridicate de dioxid de sulf, oxizi de azot, pulberi, metale grele (care cauzează ploi acide şi presupun un risc enorm pentru sănătatea populaţiei, în special în marile zone industriale) şi gaze cu efect de seră, precum dioxid de carbon şi metan.  

România trebuie să depună, în continuare, eforturi considerabile pentru reducerea emisiilor de SO2 în vederea conformării cu cerinţele Protocolului de la Goteborg. Mai mult decât atât, până în 2013 trebuie înregistrate reduceri majore ale emisiilor de SO2, NOx şi pulberi provenite de la instalaţiile mari de ardere (IMA), în vederea conformării cu Directiva 2001/80/CE (o reducere de aproape 4 ori de la plafonul intermediar de 540000 tone în 2007 la 148000 tone în 2013).
  

Emisiile în aer ale poluanţilor proveniţi de la IMA au impact deosebit de negativ asupra  sănătăţii umane şi  mediului şi reprezintă cea mai importantă parte a emisiilor totale de SO2 şi NOx în zonele urbane, accentuând fenomenele de acidifiere şi de formare a ozonului troposferic.
În 26 dintre cele mai mari localităţi din România
, IMA sunt principalele surse de producere a energiei termice şi a apei calde pentru populaţie, dar şi principalele surse de poluare, din cauza combustibililor fosili utilizaţi în aceste instalaţii. (cărbune, păcură).

I.2.2 Strategia de finanţare

Activităţile avute în vedere în cadrul POS Mediu vizează reducerea impactului negativ asupra mediului şi sănătăţii umane în acele aglomerări cele mai poluate din cauza sistemelor învechite de încălzire urbană. Intervenţiile se vor baza pe o strategie de încălzire locală pe termen mediu/lung. Principalul scop îl constituie utilizarea eficientă a surselor de energie neregenerabile şi, acolo unde este posibil, utilizarea surselor de energie regenerabilă şi a celor mai puţin poluante surse de energie pentru sistemele de încălţire urbană.

Pentru a îmbunătăţi situaţia în acest domeniu, precum şi pentru conformarea deplină cu acquis-ul comunitar în domeniu, au fost stabilite anumite obiective ce vor primi sprijin financiar.  Aplicanţilor le este recomandat să facă trimitere la aceste obiective, respectiv la documentele support naţionale şi regionale care descriu aceste obiective şi evidenţiază nevoile investiţionale prezentate în aplicaţie.

Obiective

· Reducerea efectelor schimbărilor climatice şi reducerea emisiilor de poluanţi proveniţi de la sistemele de încălzire urbană în localităţile cele mai afectate de poluare;

· Ameliorarea nivelului minim  de concentraţie a poluanţilor în localităţile vizate;

· Îmbunătăţirea sănătăţii populaţiei  în localităţile afectate.

I.2.3 Alocarea financiară

Pentru perioada 2007-2013, fondurile alocate pentru finanţarea proiectelor din Axa Prioritară 3 a POS Mediu se ridică la aproximativ 458 milioane Euro, din care 229.268.644 Euro reprezintă finanţare din FC, iar 229.268.644 Euro cofinanţare naţională.

Alocarea financiară orientativă pentru aceasta axă este prezentată în tabelul de mai jos: 

	An
	TOTAL în Euro, din care:
	Contribuţie UE în Euro (FC)
	Cofinanţare naţională în Euro (buget de stat si bugete locale) 

	2007
	0
	0
	0

	2008
	38.967.558
	19.483.779
	19.483.779

	2009
	66.244.848
	33.122.424
	33.122.424

	2010
	90.092.994
	45.046.497
	45.046.497

	2011
	75.813.254
	37.906.627
	37.906.627

	2012
	70.299.562
	35.149.781
	35.149.781

	2013
	117.119.072
	58.559.536
	58.559.536

	TOTAL
	458.537.288
	229.268.644
	229.268.644


I.2.4 Cadrul legislativ 

Baza legală a acestui ghid este reprezentată de POS Mediu, aprobat prin Decizie a Comisiei Europene în data de 11 iulie 2007, disponibil pe pagina de internet a MMDD www.mmediu.ro. 

Cadrul legislativ pentru sectorul de încălzire urbană 
· Directiva Consiliului 96/62/CE privind evaluarea şi gestinea calităţii aerului ambiental - http://eur-lex.europa.eu/LexUriServ/LexUriServ.do?uri=CELEX:31996L0062:EN:HTML
· Directiva Consiliului 96/61/CE privin prevenirea şi controlul integrat al poluării - http://eur-lex.europa.eu/LexUriServ/LexUriServ.do?uri=CELEX:31996L0061:EN:HTML
· Directiva Parlamentului şi a Consiliului 2001/80/CE privind limitarea emisiilor anumitor poluanţi care privind de la instalaţiile mari de ardere - http://eur-lex.europa.eu/LexUriServ/site/en/oj/2001/l_309/l_30920011127en00010021.pdf
· Directiva Parlamentului şi a Consiliului 2001/81/CE privind plafoanele naţionale de emisii pentru anumiţi poluanţi atmosferici - http://eur-lex.europa.eu/LexUriServ/site/en/oj/2001/l_309/l_30920011127en00220030.pdf
· OUG nr. 243/28.11.2000 (M.Of. 633/06.12.2000) privind protecţia atmosferei, aprobată prin Legea nr. 655/20.11.2001 (OJ No 773/04.12.2001);

· OM nr. 592/25.06.2002 (M.Of. 765/21.10.2002) pentru aprobarea normelor privind emisiile de SO2, NO2, NOX,, particule  în suspensie (PM10 şi PM2.5), plumb, benzene, monoxid de carbon, benzene şi ozon în aerul ambiental;

· OM nr. 745/30.08.2002 (M. Of. 739/09.10.2002) privind stabilirea aglomerărilor şi clasificarea acestora , precum şi a zonelor în vederea evaluării calităţii aerului în România;

· OM nr. 586/07.04.2004 (M. Of. 389/03.05.2004)  privind înfiinţarea şi organizarea Sistemului Naţional de Evaluare şi Gestiune Integrată a Calităţii Aerului (SNEGICA);

· HG nr. 731/14.05.2004 (M. Of. 496/02.06.2004) privind adoptarea Strategiei Naţionale de Protecţie a Atmosferei;

· HG nr. 543/07.04.2004 (OJ No 393/04.05.2004) privind elaborarea şi implementarea planurilor şi programeor de gestiune a calităţii aerului:

· HG nr. 541/17.05.2003 (M.Of. 365/29.05.2003) privind stabilirea unor măsuri pentru limitarea emisiilor în aer ale anumitor poluanţi proveniţi de la instalaţiile mari de ardere;

· OM nr. 833/2005 pentru aprobarea Programului naţional de reducere a emisiilor de dioxid de sulf, oxizi de azot şi pulberi provenite de la instalaţiile mari de ardere;

· HG 1856/22.12.2005 (M.Of. 23/11.01.2006) privind plafoanele naţionale de emisie pentru anumiţi poluanţi atmosferici;

· HG 1879/2006 (M. Of. 27/16.01.2007) pentru aprobarea Programului naţional de reducere progresivă a emisiilor de dioxid de sulf, oxizi de azot, compuşi organici volatili şi amoniac
Cadrul legislativ privind instrumentele structurale 

· Regulamentul (CE) nr. 1083/2006 al Consiliului din 11 iulie 2006 de stabilire a prevederilor generale privind Fondul European de Dezvoltare Regională, Fondul Social European şi Fondul de Coeziune şi de abrogare a Regulamentului (CE) nr. 1260/1999;

· Regulamentul (CE) nr. 1080/2006 al Parlamentului European şi al Consiliului din 5 iulie 2006 privind Fondul European de Dezvoltare Regională şi de abrogare a Regulamentului (CE) nr. 1783/1999 

· Regulamentul (CE) Nr. 1080/2006 al Parlamentului European şi al Consiliului din 5 iulie 2006 privind Fondul European de Dezvoltare Regională; 

· Regulamentul nr. 1828/2006 din 8 decembrie 2006 al Comisiei stabilind regulile pentru implementarea Regulamentului Consiliului (CE) nr. 1083/2006 în care se stabilesc prevederile generale cu privire la Fondul European de Dezvoltare Regională, Fondul Social European şi Fondul de Coeziune;
· Programul Operational Sectorial Mediu;

· Documentul Cadru de Implementare a POS Mediu;
· HG nr. 457/2008 privind stabilirea cadrului instituţional pentru coordonarea, implementarea şi gestionarea instrumentelor structurale

· HG 368/2007 privind organizarea şi funcţionarea Ministerului Mediului şi Dezvoltării Durabile;
· OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;

· Ordonanţa nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă;

· HG 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale 
· Ordin comun al MMDD si MEF nr. 1453/2007 privind eligibilitatea cheltuielilor pentru POS Mediu;
II. REGULI PRIVIND PREGĂTIREA ŞI EVALUAREA PROIECTELOR

II. 1. Reguli privind pregătirea proiectelor 
Acest capitol oferă informaţii esenţiale care trebuie incluse în anexele la Cererea de Finanţare (Master Plan, Studiu de Fezabilitate, Analiză Economică şi Financiară, Analiză Instituţională şi Evaluarea Impactului asupra Mediului) şi criteriile utilizate în evaluarea acestor proiecte. 

MASTER PLANUL 

Are ca scop stabilirea şi prioritizarea nevoilor şi investiţiilor pentru a realiza – cu cele mai mici costuri - deplina conformare cu directivele relevante ale CE ţinând cont de suportabilitatea investiţiei pentru populaţie şi de capacitatea locală de implementare. Elaborarea Master Planului va ţine seama şi de dezvoltarea urbană aşteptată. 
Master Planul trebuie să furnizeze date privind:

1. Planurile de dezvoltare urbană şi regională, precum şi date socio-economice cu privire la zona proiectului
· Informaţii cu privire la urbanismul actual, date socio-economice şi alte informaţii de bază privind grupurile ţintă, inclusiv activităţi comerciale şi industriale locale şi perspectivele de dezvoltare pe termen mediu şi lung.

· O estimare a celor mai probabile tendinţe de dezvoltare pe o perioada de 30 de ani la nivel de judeţ/ regiune (dacă nu există un plan de dezvoltare oficial pentru aglomerările din zona cuprinsă în proiect).
· Date socio-economice (inclusiv informaţii cu privire la veniturile pe gospodărie, mărimea gospodăriilor, cheltuieli medii pentru bunuri esenţiale, consum de apă pe cap de locuitor şi pe zi etc.) obţinute din surse locale şi verificate pe bază de sondaje limitate (descrierea detaliată a metodologiei propuse pentru aceste sondaje se va prezenta în Propunerea tehnică).

2. Situaţia actuală în sistemele de termoficare, nevoia de reabilitare şi estimarea costurilor 

- Baza de date de costuri unitare trebuie să conţină date privind costuri unitare legate de proiectele din domeniul termoficarii ce vor fi utilizate pentru devizele de cost necesare prezentului contract. 
- Studii de investigare 

3. Propuneri de parametri fundamentali de proiectare pentru o perioada de 30 de ani
4. Dezvoltarea unui model al macro-suportabilităţii pentru o perioadă de proiectare de 30 de ani  
5. Elaborarea Master Planului pentru servicii de termoficare la nivel municipal pe o perioadă de 30 de ani

6. Stabilirea priorităţilor de investiţii în vederea includerii în  prima etapă a    Master Planului
Sistemul de termoficare propus pentru cofinanţare UE cu includerea măsurilor prioritare cu impact pozitiv asupra calităţii şi cantităţii de servicii furnizate şi asupra protecţiei mediului.

7. Concluziile evaluării macro-suportabilităţii şi prefezabilităţii proiectului
· Respectarea criteriilor privind raportul de macro-suportabilitate, structura               instituţională şi fiabilitatea financiară a activităţii (dacă o alternativă a proiectului    nu respectă criteriul macro-suportabilităţii, ea va trebui redimensionată  corespunzător, iar dacă se găseşte o alternativă potrivită  va putea fi verificată şi prin prisma altor criterii. 

· Identificarea lipsurilor (de natură instituţională, financiară, tehnică etc.) ce vor fi discutate într-un Raport intermediar în vederea adoptării acţiunilor corective într-un termen cât mai apropiat.  

Master Planul va avea ataşată lista de investiţii rezultată în urma prioritizării, precum şi documente care demonstrează faptul că autorităţile locale sunt de acord cu lista propusă. 

STUDIUL DE FEZABILITATE
Studiul de fezabilitate se va concentra pe investiţiile incluse în prima fază a implementării Master Planul aprobat, corespunzător „proiectului” ce va fi propus pentru cofinanţare din partea UE.  Pe baza Master Planului, studiul de fezabilitate va discuta definiţia proiectului, va elabora conceptul preliminar şi caracteristicile tehnice, comparând soluţiile alternative mai aprofundate pentru a asigura alegerea soluţiilor celor mai eficiente din punctul de vedere al costurilor. Reabilitarea sau construcţia de noi instalaţii vor trebui făcute în conformitate cu standardele stabilite prin directivele CE relevante şi cu legislaţia română în vigoare. Acolo unde va fi cazul, vor trebui propuse soluţii flexibile care să permită îmbunătăţirea / extinderea instalaţiilor noi. 

Studiile tehnice de reabilitare sau construcţie de noi instalaţii vor trebui făcute în conformitate cu standardele stabilite prin directivele CE şi cu legislaţia română în domeniul termoficarii. Toate măsurile propuse vor trebui să ţină seama de perioadele de tranziţie stabilite pentru implementarea directivelor UE relevante, conform acordului încheiat între România şi UE în sectorul de mediu. 

Trebuie avut în vedere că CE va acorda asistenţă de cofinanţare numai pentru a garanta respectarea standardelor din directivele CE. 

Studiul de fezabilitate va consta din studii tehnice, financiare şi instituţionale şi proiecte necesare pregătirii cererii de cofinanţare UE pentru proiect. Totodată, studiul de fezabilitate trebuie să fie întocmit potrivit cerinţelor CE /IFI şi legislaţiei române (OUG 45/2003 şi HG 978/2001).
Planul de achiziţii 

Ca parte integrantă a activităţii de elaborare a unui program de investiţii suportabil, trebuie pregătit un plan de achiziţii pentru fiecare proiect. Planul de achiziţii trebuie să ţină cont de prevederile legale în vigoare privind achiziţiile publice. 
Devize de cost

· Prezentarea devizelor de cost detaliate (în euro) pentru proiectul propus 

· Estimarea costurilor trebuie să se facă detaliat, cu subîmpărţirea costurilor pe elemente de proiect  şi să se sprijine pe ipoteze şi baze de calcul cu suficiente detalii ca să permită o analiză amănunţită. Devizele şi revizuirile acestora trebuie datate şi trebuie să prezinte defalcat costurile locale şi externe, taxele şi impozitele locale, costurile de proiectare, supraveghere, juridice şi de administrare asociate proiectelor, onorariile consultanţilor şi alocaţiile pentru creşteri de preţ şi neprevăzute

· Detalii complete cu privire la costurile de  planificare, proiectare, supravegherea construcţiei şi de exploatare, întreţinere şi management pentru operator; detalii privind variaţia aşteptată a costurilor de exploatare şi întreţinere în viitor (estimări anuale şi baze de calcul)

· Estimarea unui program de cheltuieli anuale pentru fiecare proiect.  Calendarul se va subîmpărţi pentru a arăta cerinţele pentru componentele majore ale proiectului şi va trebui coordonat cu programarea estimativă a lucrărilor de construcţie.

Recuperarea costurilor

· Efectuarea unui studiu de tarif, în care să se analizeze actuala structură a tarifelor şi să se recomande un nou sistem de tarifare în bloc pentru fiecare proiect cu scopul de a maximiza veniturile cu suportabilitatea unor servicii adecvate pentru toate grupele de venit. 
· Analizarea şi separat structura tarifului pentru consumatorii industriali, comerciali şi casnici.

Studiul de Fezabilitate va avea ataşat lista de investiţii rezultată în urma prioritizării, precum şi Hotărâri ale Consiliilor Locale/Judeţean privind aprobarea Studiului de Fezabilitate şi a indicatoriilor tehnico- economici; de asemenea, vor fi ataşate avizele, acordurile şi autorizaţiile solicitate conform legislaţiei în vigoare.
ANALIZĂ INSTITUŢIONALĂ 
Scopul analizei instituţionale este de a se asigura de existenţa unui cadru instituţional robust pentru o bună implementare a proiectelor şi o bună exploatare a instalaţiilor de infrastructură construite cu fonduri UE.  
Analiza Instituţională trebuie să furnizeze date privind:
· Definirea structurilor de cooperare dintre autorităţile locale în vederea pregătirii şi implementării proiectelor.
· Analiza situaţiei actuale, constând din, dar nu numai, structura instituţională a serviciilor de termoficare din zona cuprinsă de fiecare proiect propus, inclusiv restructurările deja stabilite; analiza competenţelor manageriale şi operaţionale, descrierea formei de proprietate asupra activelor şi condiţiilor, a stării serviciilor de apă , conceptelor de operare şi întreţinere, aranjamentelor şi obligaţiilor contractuale, a mecanismelor de stabilire a tarifelor, analiza financiară a registrelor contabile, evaluarea capacităţii resurselor umane.
· Analiza Planului de acţiune existent pentru dezvoltarea instituţională; analza schimbărilor necesare pentru a asigura cerinţele minime din punctul de vedere al conducerii instituţiei şi viabilităţii financiare.
· Analiza problemelor nerezolvate, care ar putea împiedica pregătirea, aprecierea şi aprobarea cererilor de proiecte finanţate din fonduri UE.
· Identificarea necesităţii de reformare viitoare, de dezvoltare a capacităţii, propunerea conceptelor de administrare viitoare a sistemului (organizare, necesar de forţă de muncă, de echipamente, de exploatare şi întreţinere etc.).
· Evaluarea conformării cadrului instituţional cu cerinţele UE în domeniu şi a gradului de funcţionalitate a acestuia în faza de implementare a proiectului.
ANALIZA COST-BENEFICIU 
Proiectele de mediu susţinute de FC generează venituri prin taxele de utilizare plătite de industrie, agenţii comerciali şi gospodării pentru serviciile oferite. 

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Există, însă, un al doilea aspect al analizei financiare, de importanţă critică şi anume, estimarea nivelului de studiu necesar pentru ca proiectul să devină viabil din punct de vedere financiar. 
Elemente ale unei analize cost –beneficiu pentru un proiect :

A) Analiza financiară 

B) Analiza economică 

C) Analiza sensitivităţii şi a riscului 

D) Aspecte specifice

A) Analiză financiară  
Analiza financiară se realizează pentru a calcula indicatorii de performanţă financiară a proiectului.

Metodologia recomandată este analiza fluxului de numerar scontat (FNA) care este operaţionalizată printr-un model financiar. Modelul se elaborează pentru întreaga durată a existenţei economice a proiectului (de obicei 30 de ani) şi este utilizat pentru estimarea valorii scontate a viitoarelor venituri nete (respectiv venituri minus costul de exploatare şi întreţinere) care poate fi comparată cu valoarea scontată a costului capitalului).  
· Modelul financiar trebuie să includă toate elementele de cost, costul capitalului şi toate costurile de exploatare şi întreţinere aferente. (Proiectul tehnic al proiectului şi evaluarea costului investiţiei propuse oferă o bună bază pentru determinarea costului capitalului ce se va utiliza în modelul financiar).Trebuie incluse toate costurile necesare pentru realizarea proiectului (studii de fezabilitate, achiziţionarea terenurilor, studii tehnice şi de proiectare, construcţii, echipamente etc. Aceste costuri trebuie înregistrate în anul în care apar şi includ toate costurile, chiar dacă nu sunt eligibile pentru cofinanţarea acordată de UE. Amortizarea şi fondurile de rezervă nu se includ în analiza fluxului de lichidităţi scontat. (Amortizarea poate fi inclusă în tarif pentru a permite înlocuirea infrastructurii la un moment dat, în viitor.) Dacă proiectul propus este susţinut de o analiză detaliată a riscului, fondurile de rezervă se pot include în costuri eligibile, fără a depăşi 10% din costul total de investiţie. Costurile de rambursare a împrumutului nu se includ la costurile de exploatare. Pentru a nu folosi factori deflaţionişti diferiţi pentru diferite variabile, modelul trebuie să fie estimat în termeni reali. Aceasta nu înseamnă că anumite variabile trebuie să rămână fixate la valorile din Anul 1. 
· Motivarea ratei de scont utilizată în model. Dacă modelul este estimat în termeni reali,    rata de scont trebuie să fie cea reală şi nu cea nominală. CE recomandă utilizarea unei rate de scont de 5% în termeni reali. 

·  Calcularea raportului de suportabilitate a tarifului proiectat 
· Determinarea politicii de tarifare astfel încât să se asigure viabilitatea financiară a operatorului şi păstrarea tarifelor în limite suportabile (creşterile de tarif rămânând suportabile în fiecare an). Modelele financiare trebuie să acorde o atenţie deosebită necesităţii de asigura costuri adecvate de personal pentru operatorul serviciilor.
 Analiza financiară  pentru un proiect major trebuie să furnizeze date despre: 

1.Profitabilitatea financiară a investiţiei şi a capitalului propriu (naţional)

2.Determinarea contribuţiei corespunzătoare (maxime) din Fonduri 

3.Verificarea viabilităţii financiare a proiectului. 

1.Profitabilitatea financiară a investiţiei se poate evalua prin estimarea valorii financiare nete actuale şi a ratei rentabilităţii financiare a investiţiei. Pentru ca un proiect să poată fi considerat eligibil pentru acordarea co-finanţării din Fonduri Europene, valorea financiară netă scontată trebuie să fie negativă şi rata de rentabilitate a investiţiei trebuie să fie aşadar mai mici decât rata de actualizare folosită pentru analiză.

2. Stabilirea grantului UE se calculează prin metoda deficitului financiar.

3.Viabilitatea financiară a proiectului ar trebui să fie evaluată verificând dacă fluxurile de numerar net cumulate (care nu s-au scontat sunt pozitive pe durata întregii perioade de referinţă luate în considerare. Fluxurile nete de numerar ce trebuie luate în considerare în acest scop ar trebui să aibă în vedere costurile de investiţii, toate resursele financiare (naţionale şi ale UE) şi veniturile nete. 
 B )Analiza economică
· Descrierea impactului economic în termeni cantitativi. Trebuie descrise beneficiile economice ca şi cele de natură socială, de mediu sau sănătate generate de proiect şi vor trebui identificaţi beneficiarii proiectului. Dacă este posibilă cuantificarea tuturor costurilor relevante, atunci rezultatele analizei vor trebui prezentate cu utilizarea indicatorilor acceptaţi precum rata venitului economic intern , valoarea netă prezentă şi raportul cost-beneficiu

· Elaborarea altor tipuri de analiză cuantificată, precum analiza multicriterială sau a eficienţei economice, în cazul în care proiectul reprezintă numai o parte a unei investiţii integrate mai mari

· Demonstrarea faptului că opţiunea tehnică aleasă este cea mai rentabilă din punct de vedere economic pentru conformarea cu standardele UE, utilizând şi comparaţii cu  proiecte similare.

C) Analiza sensibilităţii şi a riscului 
· Identificarea variabilelor cheie faţă de care situaţia financiară a operatorului este sensibilă

· Elaborarea unei serii de scenarii prin care să se testeze sensibilitatea proiectului faţă de schimbarea ipotezelor cheie pe care se bazează aceste variabile

D) Aspecte specifice
Suportabilitatea pentru categoriile cu venituri mici 
Trebuie determinat modul în care schimbările politicii tarifare afectează gospodăriile cu diferite niveluri de venit, mai ales acele gospodării din categoriile cu venituri mici. Trebuie să se aibă în vedere impactul oricărui tip de subvenţionări ale grupurilor sociale cu venituri mici (ex. taxe diferenţiate în funcţie de venit, subvenţionarea locuinţelor pentru grupurile cu venituri mici etc.) 

Toate aceste cerinţe diverse (durabilitate, suportabilitate pentru gospodărie şi organele de implementare a proiectelor, care determină mărimea subvenţiei necesare solicitate UE trebuie integrate în modelul financiar. Rezultatele analizei trebuie prezentate utilizând mai mulţi indicatori (ex. RIV financiar, Valoarea Netă Prezentă, suportabilitatea exprimată ca procent din venitul pe gospodărie pentru o anumită rată de finanţare nerambursabilă din partea UE. 

Modelul trebuie să estimeze finanţarea nerambursabilă necesară pentru ca VNP să fie egală sau puţin mai mare decât zero pe baza aserţiunii că asistenţa nerambursabilă pentru care VNP este zero, fluxul net de lichidităţi al agenţiei de implementare nu va genera nici pierderi nici surplus faţă de operaţiuni, ceea ce se poate considera a fi nivelul optim al finanţării nerambursabile.  

Evaluarea performanţei operatorului

Trebuie demonstrată viabilitatea operatorilor (organele de implementare) cu ajutorul proiecţiilor financiare pentru durata de existenţă a proiectului. Proiecţiile financiare ale operatoriilor trebuie să se axeze pe lichidităţi (cu ajutorul modelului financiar) dar trebuie să cuprindă declaraţia de venit şi fişa de bilanţ prognozate. Performanţa financiară a organului de implementare trebuie comparată cu performanţa altor operatori similari.

Analiza cost beneficiu este anexată cererii de finanţare. Rezultatele analizei cost beneficiu se completează în secţiunea E din cererea de finanţare.
EVALUAREA IMPACTULUI ASUPRA MEDIULUI 
Evaluarea impactului asupra mediului (EIM) trebuie să fie în conformitate cu prevederile Directivei Consiliului 85/337/CEE amendată prin 97/11/CE (Directiva privind EIM). Agenţiile Locale pentru Protecţia Mediului (APM) stabilesc dacă investiţiile planificate sunt de tipul celor prevăzute la Anexa I sau Anexa II a Directivei privind EIM. Tot APM va determina şi gradul şi tipul de consultare a publicului, respectiv: 

a) dacă dezbaterea publică se referă la un studiu adecvat de evaluare a impactului asupra mediului, inclusiv un rezumat concis dar informativ cu caracter netehnic, 

b) modul în care studiul de impact şi rezultatele consultării publicului vor fi luate în considerare în emiterea acceptului de mediu de către autorităţile responsabile. 

Se va căuta în mod proactiv sfatul ONG relevante şi interesate pe tot parcursul prezentărilor publice ale EIM.
Autoritatea de mediu competentă va decide dacă trebuie efectuată o EIM (respectiv  pentru proiectele incluse în Anexa II a Directivei privind EIM), iar dacă decid să nu se efectueze EIM, justificarea acestei concluzii va trebui să fie explicată în cerere. 
Rezultatele analizei sunt includerea costurilor de compensare remediere în devizele de cost preliminare ale proiectelor, cu costurile maxime de remediere şi o înţelegere a impactului asupra mediului care să includă posibila identificare a efectelor inacceptabile care nu vor putea fi compensate.
Potrivit legislaţiei naţionale în vigoare, studiul impactului asupra mediului trebuie avizat de o firmă românească autorizată.
La EIM va fi ataşat un dosar care va contine 

1. sumar privind derularea si justificarea procedurii EIM, rezultatul acesteia (in special privind consultarea publicului).

2. opis pentru justificarea derularii procedurii de EIM in conformitate cu legislatia nationala (in special privind consultarea publicului).

3. documentele care atesta derularea procedurii conform cu legislaţia naţională (in special privind consultarea publicului):..

a) Cererea de solicitare a Acordului de Mediu (se anexează o copie a cererii)

b) Anunţul public privind solicitarea Acordului de Mediu în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu (se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)
c) Afişarea anunţului public privind solicitarea Acordului de Mediu de către beneficiarii proiectului (se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

d) Procesul verbal privind verificarea amplasamentului şi lista de control aferentă (se anexează copia documentelor, semnată şi având ştampila autorităţii de mediu)

e) Procesul verbal al şedinţei Colectivului de Analiză Tehnică (CAT) pentru etapa de Încadrare

(se anexează copia documentului, semnată şi având ştampila autorităţii de mediu)

f) Titularul a fost informat de decizia CAT privind încadrarea proiectului  (se anexează o copie a adresei)

g) Anunţul public privind etapa de Încadrare în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu (se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

h) Afişarea anunţului public privind etapa de Încadrare de către beneficiarii proiectului (se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

i) Lista de control pentru Definirea domeniului evaluării (se anexează o copie a documentului)

j) Titularul a fost informat de decizia CAT privind definirea domeniului evaluării (se anexează o copie a adresei)

k) Depunerea la APM/ARPM a Raportului la Studiul de Evaluare a Impactului asupra Mediului (realizat de către consultant) la data de _(se anexează o copie a documentului); se anexează copia Rezumatului Fără Caracter Tehnic

l) Anunţul public privind dezbaterea publică în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu (se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

m) Afişarea anunţului public privind dezbaterea publică de către beneficiarii proiectului (se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

n) Minuta dezbaterii publice care a avut loc în data de ___, însoţită de lista participanţilor cu nume, semnaturi şi calitatea acestora (se anexează o copie a documentaţiei, datată, cu semnătura şi ştampila autorităţii de mediu)

o) Formularul cu observaţiile publicului şi evaluarea/soluţionarea problemelor semnalate (se anexează o copie a documentaţiei referitoare la soluţionările observaţiilor primite din partea publicului, având semnătura şi ştampila autorităţii de mediu)

p) Procesul verbal privind etapa de analiză a calităţii Raportului la Studiul de Evaluare a Impactului  asupra Mediului şi lista de control aferentă (se anexează copia documentelor, semnată şi având ştampila autorităţii de mediu)

q) Decizia transmisă de APM/ARPM titularului proiectului, însoţită de conţinutul deciziei, condiţiile şi motivele emiterii, descrierea măsurilor de prevenire, reducere şi eliminare a posibilelor efectelor adverse asupra mediului - Art. 46 din OM 860/2002 (se anexează o copie a deciziei, având semnătura şi ştampila autorităţii de mediu)

r) Anunţul public privind decizia de emitere a Acordului de Mediu în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu (se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

s) Afişarea anunţului public privind decizia de emitere a Acordului de Mediu de către beneficiarii proiectului (se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)
t) Emiterea Acordului de Mediu (se anexează copia documentului)
La dosaul EIM se va ataşa şi copia după avizul NATURA 2000.

III. CRITERII DE SELECŢIE A PROIECTELOR DE INVESTIŢII

Proiectele de investiţii vor fi evaluate şi selectate în baza a trei categorii de criterii – 1) admisibilitate; 2) eligibilitate; 3) relevanţă şi maturitate. Aceste criterii au fost aprobate de catre Comitetul de Monitorizare POS Mediu in reuniunea din data de 21 septembrie 2007.
Pentru categoriile de criterii 1 (admisibilitate) şi 2 (eligibilitate), se utilizează un sistem de evaluare de tip DA/NU, toate proiectele care primesc „DA” urmând a fi evaluate mai departe. Pentru cele care primesc „NU”, solicitanţii vor fi înştiinţaţi imediat cu privire la decizia luată. În cazul în care documentele transmise sunt incomplete şi nu se poate lua o decizie, pot fi cerute solicitanţilor eventuale completări ale documentelor. 

Categoria 3 de criterii include două sub-criterii - relevanţă şi maturitate – cu pondere egală. Fiecare sub-criteriu este notat până la 10, pentru calificare fiind necesare minimum 6 puncte. 

Detalii suplimentare sunt furnizate în capitolele următoare.
III.1 Criterii privind admisibilitatea

Verificarea admisibilităţii cererilor de finanţare se va face utilizând următoarele criterii:

A. Utilizarea formatului standard al cererii de finanţare

Cererile de finanţare trebuie completate utilizând formatul standard. Transmiterea cererii de finanţare în alt format şi /sau modificarea celui standard atrage după sine respingerea cererii de finanţare.

B.  Modalitatea de completare a cererii de finanţare

Cererile de finanţare trebuie completate corect şi clar, în limba engleza. Nu se acceptă completarea de mână, modificări şi ştersături.

C. Modalitatea de transmitere a cererilor de finanţare

Cererile de finanţare, inclusiv anexele, trebuie transmise atât pe suport de hârtie, cât şi în format electronic (pe CD), în plic sigilat, prin poştă, curier sau personal la adresele Organismelor Intermediare.
Cererea de finanţare pe suport de hârtie va trebui transmisă într-un exemplar original şi 3 copii. Varianta electronică va fi inscripţionată pe 1 CD ce trebuie transmis în acelaşi plic în care se află varianta tipărită/pe suport de hârtie. Versiunea electronică a cererii de finanţare şi cea pe suport de hârtie trebuie să fie identice.
Transmiterea prin e-mail a cererii de finanţare atrage după sine respingerea acesteia. 

În vederea facilitării procesului de evaluare, solicitanţii sunt rugaţi să prezinte cererea de finanţare originală şi cele 3 copii în format A4, legate şi marcate corespunzător.

Solicitanţii trebuie să verifice dacă dosarul de cerere de finanţare este complet prin confruntarea conţinutului acestuia cu fişa de control a Cererii de finanţare (vezi Anexa 2).
III. 2 Criterii de eligibilitate

Verificarea eligibilităţii se va face utilizând criterii de eligibilitate specifice referitoare la solicitant, proiect şi cheltuielile propuse pentru implementarea proiectului.

III.2.1. Eligibilitatea solicitantului

Solicitantul eligibil este entitatea care îndeplineşte următoarele criterii:

	1. Face parte din categoria de beneficiari menţionată în POS Mediu la axa prioritară 3

În cadrul axei prioritare 3 – „Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”, solicitantul trebuie să facă parte din categoria autorităţilor publice locale. 



	2. Îndeplineşte următoarele criterii de natură instituţională, legală şi financiară.
1.1 Există un contract valabil de delegare a serviciilor de termoficare, semnat între municipalitate şi operator;
2.2 Selecţia operatorului local al serviciilor de termoficare este realizată prin licitaţie publică (documente justificative solicitate de AM), iar operatorul este licenţiat potrivit prevederilor legislaţiei în vigoare;
2.3 Operatorul serviciilor de termoficare este şi producătorul, transportatorul şi distribuitorul agentului termic pentru populaţie;
2.4 Existenţa viabilitatii financiare pe termen lung, care să asigure operarea şi întreţinerea investiţiilor planificate.
2.5 Exista dovezi privind asigurarea surselor şi mecanismului de cofinanţare a proiectului (scrisori de intenţie de la bănci comerciale privind interesul de a cofinanţa proiectul, hotărâri ale CL din care să reiasă mecanismul de cofinanţare aferent bugetelor locale, declaraţia de angajament din Anexa 5 a acestui ghid)



 III.2.2 Eligibilitatea proiectelor finanţate

Proiectul propus în cererea de finanţare poate fi considerat eligibil în cadrul POS Mediu dacă îndeplineşte următoarele criterii:

	1) Proiectul se încadrează în categoriile de operaţiuni ale axei prioritare 3, după cum urmează:

	· Introducerea BAT (cele mai bune tehnici disponibile) pentru reducerea emisiilor de SO2, NOx şi pulberi; 

	· Reabilitarea boilerelor şi a turbinelor;

	· Introducerea unui sistem îmbunătăţit de contorizare;

	· Reabilitarea depozitelor de zgură şi cenuşă neconforme ;

	· Reabilitarea reţelelor de distribuţie a apei calde şi a căldurii (inclusiv reproiectarea reţelelor dacă acest lucru este justificat din raţiuni de cost –eficienţă);

	· Asistenţă tehnică pentru pregătirea proiectului, elaborarea studiilor de opţiuni, managementul, supervizarea lucrărilor şi publicitatea proiectului, inclusiv campanii de conştientizare a publicului. 

	2) Perioada de implementare a proiectului este cuprinsă între 01.01.2007 şi 31.12.2015

	3) Investiţiile propuse sunt conforme cu strategia locală de încălzire

	4) Aria de acoperire a proiectului este la nivel de municipalitate.

	5)  Proiectul respectă legislaţia în domeniul egalităţii de şanse, dezvoltării durabile, achiziţiilor publice, informării şi publicităţii şi ajutorului de stat. 

	Proiectul depus în cadrul Axei prioritare 3 - „Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate” trebuie să respecte legislaţia în domeniul egalităţii de şanse, dezvoltării durabile şi achiziţiilor publice. 

Proiectul trebuie să includă activităţi de informare şi publicitate, în conformitate cu prevederile Regulamentului nr. 1828/2006 al Comisiei stabilind regulile pentru implementarea Regulamentului Consiliului (CE) nr. 1083/2006, care conţine prevederi generale cu privire la Fondul European de Dezvoltare Regională, Fondul Social European şi Fondul de Coeziune.

	6) Solicitantul nu beneficiază de asistenţă financiară (grant, buget de stat, buget local, împrumuturi externe) pentru implementarea proiectului propus pentru finanţare.

	În formularul anexat cererii de finanţare Declaraţia de eligibilitate, solicitantul trebuie să declare pe proprie răspundere că nu a beneficiat de asistenţă financiară (grant, buget de stat, buget local, împrumuturi externe) pentru implementarea aceluiaşi proiect.

	7) Proiectul respectă prevederile legislaţiei naţionale referitoare la eligibilitatea cheltuielilor

	În formularul anexat cererii de finanţare Declaraţia de eligibilitate, solicitantul trebuie  să declare că respectă prevederile legislaţiei naţionale referitoare la eligibilitatea cheltuielilor.

	


III.3 Criterii privind relevanţa şi maturitatea proiectului

Criteriile privind relevanţa şi maturitatea proiectului vizează:

· Relevanţa proiectului – reflectată în contribuţia la îndeplinirea obiectivelor generale POS Mediu şi a celor specifice aferente axei prioritare 3, precum şi la conformarea cu prevederile legislaţiei comunitare şi naţionale privind protecţia atmosferei;

· Maturitatea proiectului – reflectată în calitatea proiectului propus (definirea clară a obiectivelor şi activităţilor proiectului, stadiul obţinerii avizelor/acordurilor/autorizaţiilor, planul de achiziţii, planul financiar, capacitatea financiară a beneficiarului de a implementa proiectul etc.).

Pentru criteriile de relevanţă şi maturitate se acordă un punctaj de la 1 la 10. Pentru calificare, proiectul trebuie să obţină minim 6 puncte. 

Dacă o propunere de proiect nu are punctaj suficient pentru calificare, aceasta presupune una din următoarele două situaţii: fie contribuţia la îndeplinirea obiectivelor POS Mediu este nesemnificativă, fie este insuficient pregătită şi necesită o revizuire considerabilă.

Subcriteriile de evaluare sunt prezentate mai jos.

III.3.1.Relevanţa proiectului este evaluată utilizând următoarele sub-criterii

 - Contribuţia proiectului la atingerea obiectivelor generale şi specifice din POS Mediu – Axa prioritară 3;

· Contribuţia proiectului în vederea conformării cu obligaţiile asumate prin Tratatul de Aderare în sectorul de protecţia atmosferei.

· Proiectul generează beneficii reale; 

· Proiectul are un impact pozitiv asupra mediului şi sănătăţii umane.

III.3.2. Maturitatea proiectului 
Maturitatea proiectului este evaluată prin calitatea propunerii tehnice şi a celei financiare, existenţa unui cadru adecvat pentru implementarea proiectului (managementul proiectului, resurse alocate, logistică, echipamente, roluri şi responsabilităţi clar definite, acoperirea domeniilor de expertiză necesare în proiect), precum şi spijinul acordat proiectului de către autorităţile competente sau alţi factori relevanţi.

Totodată, maturitatea proiectului este dată de stadiul pregătirii documentaţiei proiectului (studiul de impact asupra mediului, studiul de fezabilitate, autorizaţii/acorduri/avize, alte studii etc.). Obiectivele şi activităţile proiectului, precum şi justificarea importanţei şi necesităţii acestuia trebuie specificate clar.

Proiectul trebuie să fie viabil, soluţia propusă de acesta trebuie să aibă valabilitate îndelungată

(activitatea va continua şi după finalizarea proiectului). Bugetul proiectului trebuie să fie corelat cu obiectivele şi activităţile acestuia. Proiectul trebuie să conţină un set de indicatori, care să cuantifice rezultatele aşteptate ale proiectului, în corelaţie cu indicatorii specificaţi în POS Mediu la Axa prioritară 3. Riscurile care pot interveni în implementarea proiectului trebuie identificate şi trebuie propuse măsuri de prevenire a acestora. Experienţa solicitantului în managementul unor proiecte similare constituie un avantaj. Solicitantul trebuie să demonstreze că are capacitatea financiară pentru implementarea proiectului – acoperirea cheltuielilor neeligibile, costurilor de operare (după caz).
III.4. Reguli de eligibilitate a cheltuielilor

Pentru a fi rambursată, o cheltuială trebuie să îndeplinească în mod cumulativ următoarele condiţii:

1. să fie conformă cu prevederile contractului de finanţare.

2. să fie conformă cu prevederile legislaţiei naţionale şi comunitare.

3. să fie efectiv plătită de beneficiar până la data de 31 decembrie 2015.

4. să fie efectiv plătită după 1 ianuarie 2007 (în cazul cheltuielilor efectuate înainte de depunerea

cererii de finanţare).

5. se încadrează în lista cheltuielilor eligibile aferente axei prioritare 3 din POS Mediu (Anexa 3 a acestui ghid).
IV.PROCEDURA DE SELECŢIE A PROIECTELOR

IV.1 Instrucţiuni de completare a cererii de finanţare

Pentru a propune un proiect în vederea finanţării din POS Mediu, Axa prioritară 3, solicitantul trebuie să completeze o cerere de finanţare. Formatul standard al acesteia este prezentat în Anexa 1 la acest ghid şi este disponibil, în mod gratuit, în format electronic la adresa:

(http://ec.europa.eu/regional_policy/sources/docoffic/official/regulation/newregl0713_en.htm).

Cererea de finanţare trebuie însoţită de anumite anexe care fac parte integrantă din Cererea de

finanţare. Solicitantul va întocmi Cererea de finanţare şi anexele în limba engleză (acolo unde este cazul). Cererile de finanţare trebuie transmise în format tipărit; cererile completate de mână sau cu ştersături şi modificări nu vor fi acceptate, vor fi propuse pentru revizuire.

Dosarul Cererii de finanţare se numerotează începând de la pagina de cuprins (pagina 0) şi se continuă numerotarea inclusiv la anexe, în ordinea precizată în formularul Cererii de finanţare.

Completarea cererii de finanţare în mod clar şi coerent va facilita procesul de evaluare. În acest scop, furnizaţi informaţiile într-o manieră concisă, dar completă, prezentaţi date relevante pentru înţelegerea proiectului, prezentaţi acţiunile concrete propuse în proiect, indicând clar legătura cu obiectivele şi scopul proiectului, cuantificaţi pe cât posibil rezultatele, beneficiile şi costurile proiectului, prezentaţi un calendar realist de implementare etc.

Formularului Cererii de finanţare, prezentat în Anexa 1 a acestui ghid, îi sunt ataşate

următoarele documente suport (anexe) :

1. Aviz Natura 2000

2. Analiza cost beneficiu

3. Master Plan

4. Studiu de Fezabilitate

5. Analiza Institutionala

6. Evaluarea Impactului asupra Mediului

7. Alte Avize/autorizaţii/acorduri/certificate ataşate

Transmiterea cererii de finanţare în alt format şi /sau modificarea formatului standard atrage după sine neacceptarea acesteia, urmând a fi revizuită conform modelului standard!

Anexele care sunt incomplete sau care nu sunt semnate, ştampilate şi datate pot fi de asemenea neacceptate, urmând a fi revizute.

Pentru a se asigura că formularul cererii de finanţare respectă formatul standard şi este însoţit de toate anexele cerute, solicitantul este rugat să completeze Anexa 2 - Fişa de control a Cererii de finanţare (pentru solicitant).
IV.2 Depunerea cererii de finanţare 

Cererile de finanţare împreună cu scrisoarea de aprobare şi înaintare a cererii de finanţare prin care solicitantul isi asuma raspunderea pentru acuratetea informatiilor trebuie transmise prin poştă, în mod recomandat, prin curier privat, sau înmânate direct (o confirmare de primire semnată şi datată îi va fi înmânată celui care o predă) la sediul Autoritaţii de Management: strada Justiţiei, nr. 59-61, Bucureşti, sector 4. 

AM, prin Direcţia Programare şi Evaluare, va primi cererile de finanţare transmise de către solicitanţi; acestea vor fi repartizate consilierilor din cadrul SEP pentru a fi supuse procesului de evaluare. Pentru eventuale clarificări,  solicitanţii pot contacta instituţia mai sus menţionată (prin telefon sau e-mail).

IV.3 Etapele de evaluare şi selecţie 

Procedura de evaluare a proiectelor propuse pentru finanţare în cadrul axei 1 a POS Mediu va cuprinde 4 etape:

1. Verificarea conformităţii administrative a cererii de finanţare (criterii de admisibilitate).
2. Verificarea eligibilităţii (criterii de eligibilitate).
3. Evaluarea proiectelor (criterii de relevanţă şi maturitate).

4. Vizite în teren după caz.

Pentru primele 2 etape corespunzătoare verificării administrative şi de eligibilitate, se utilizează un sistem de evaluare de tip DA/NU. În cazul în care documentele transmise sunt incomplete şi nu se poate lua o decizie, pot fi cerute solicitanţilor eventuale completări ale documentelor. Ca rezultat al verificării: 

· proiectele care primesc „DA” la toate criteriile vor fi supuse evaluării 
Etapa 3 constă în evaluarea proiectelor după două criterii majore - relevanţă şi maturitate – acestea având pondere egală. Fiecare criteriu este notat de la 0 la 10, pentru calificare fiind necesare minimum 6 puncte pentru fiecare. Rezultatul evaluării se concretizează în :

· proiecte propuse pentru finanţare 

· proiecte propuse pentru revizuire în vederea obţinerii finanţării 

Proiectele propuse pentru revizuire sunt proiecte care obţin peste 6 puncte pentru fiecare criteriu de evaluare, dar necesită clarificări sau revizuire în perioada de timp solicitată de AM (etapa de revizie).

Proiectele propuse pentru revizuire  în  etapa de evaluare sunt insuficient pregătite şi necesită revizuire considerabilă (insuficient de mature).
Scopul acestei etape de revizuire este de a clarifica, a completa sau a modifica anumite secţiuni din cererea de finanţare pentru proiectele care s-au calificat în etapa de evaluare. Revizuirea vizează clarificări privind fezabilitatea proiectelor, eficienţa costurilor, eligibilitatea anumitor activităţi, conformarea cu regulile specifice aplicabile diferitelor categorii de activităţi etc.
Pentru proiectele revizuite care sunt conforme cu toate cerinţele tehnice şi financiare, cu reglementările comunitare sau naţionale etc. vor fi propuse pentru finanţare, iar solicitanţii vor fi informaţi asupra acestui lucru. În această etapă, angajamentele beneficiarului şi ale partenerilor trebuie reconfirmate pentru varianta revizuită a proiectului, după caz.
Solicitarea de revizuire/completare a proiectului nu presupune aprobarea automată a finanţării de către CE.
Vizitele în teren  se vor efectua  de către toţi sau o parte  dintre membri grupului de evaluare, în situaţia în care se consideră necesară o analiză mai detaliată a capacităţii potenţialului beneficiar de implementare a proiectului propus pentru finanţare. Vizita poate include atât o întâlnire cu reprezentanţii solicitantului, cât şi vizitarea obiectivului de investiţie.
Detalii suplimentare sunt prezentate în capitolele următoare.
Proiectele aprobate sunt transmise CE. Decizia privind finanţarea proiectului este luată de CE. 

După aprobarea deciziei de finanţare de către CE, pentru implementarea proiectului se va încheia un contract de finanţare între Autoritatea de Management şi beneficiarul proiectului. 
IV.3.1 Verificarea admisibilităţii (conformitatea administrativă a cererii de finanţare)

La depunere, cererea de finanţare va primi un număr unic de înregistrare la nivelul AM. Solicitantul va fi informat, în scris, asupra acestui număr de înregistrare. Menţionarea acestui număr în corespondenţa purtată ulterior de Solicitant cu AM este obligatorie.

După depunere, cererea se verifică din punct de vedere formal de către un responsabil de proiect desemnat în cadrul AM, SEP.

Cererile de finanţare, inclusiv anexele, trebuie transmise conform regulilor enunţate în secţiunea II.4 a acestui ghid.Verificarea conformităţii administrative va urmări, în principal, existenţa şi forma Cererii de finanţare precum şi a anexelor, valabilitatea documentelor. Se verifică următoarele:

• Respectarea formatului standard al cererii de finanţare şi includerea tuturor anexelor obligatorii.

• Modalitatea de completare a cererii de finanţare.

• Modalitatea de transmitere a cererii de finanţare.

SEP poate solicita clarificări atunci când informaţiile oferite sunt neclare sau incomplete. Informaţiile suplimentare vor fi transmise de solicitant cu respectarea condiţiilor şi a termenului limită menţionate de SEP în solicitarea de clarificare. Nerespectarea acestor condiţii poate duce la respingerea cererii de finanţare.
IV.3.2 Verificarea eligibilităţii Cererii de finanţare

Verificarea eligibilităţii se realizează de către un responsabil din cadrul SEP numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate. Dacă proiectul nu îndeplineşte toate criteriile stabilite, este respins.

Verificarea eligibilităţii presupune respectarea următoarelor reguli:

•   Eligibilitatea cererilor de finanţare este verificată conform criteriilor definite în acest ghid.

• Dacă un document este lipsă sau în formularul cererii de finanţare există secţiuni necompletate, incomplete sau necorespunzătoare, SEP poate contacta solicitantul în vederea furnizării de documente sau informaţii suplimentare într-un interval de timp rezonabil pentru a permite continuarea evaluării proiectului.
IV.3.3 Evaluarea relevanţei şi maturităţii proiectului

Evaluarea proiectelor este realizată de un grup de evaluare format la nivelul AM din care fac parte reprezentanţi OI, experţi externi, experţi Jaspers, responsabilul din cadrul SEP, alţi membri evaluatori.

Evaluarea proiectelor se va face ţinând seama de două criterii majore - relevanţă şi maturitate – acestea având pondere egală. Fiecare criteriu este notat de la 0 la 10, pentru calificare fiind necesare minimum 6 puncte pentru fiecare.

Evaluarea proiectului va permite aprecierea contribuţiei proiectului la îndeplinirea obiectivelor POS Mediu, la implementarea legislaţiei relevante cu privire la sectorul termoficare. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se evaluează dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii trebuie să fie transparent şi coerent.

Evaluatorii pot solicita clarificări privind cererea de finanţare. Informaţiile suplimentare vor fi

transmise de solicitant cu respectarea condiţiilor şi a termenului limită menţionat de AM în solicitarea de clarificare. Nerespectarea acestor condiţii poate duce la respingerea cererii de finanţare.

Rezultatul evaluării se concretizează în proiecte:

• proiecte propuse pentru finanţare

• proiecte propuse pentru revizuire în vederea obţinerii finanţării

Proiectele propuse spre finanţare vor fi transmise la CE împreună cu o scrisoare de înaintare semnată de şeful AM pentru luarea deciziei de finanţare.

Notificarea solicitantului cu privire la rezultatul evaluării se va face în scris de către AM. Aspectele care necesită revizuire, precum şi termenul stabilit de AM în acest scop, vor fi communicate solicitantului în scris.

După aprobarea de către CE, în baza deciziei de finanţare emisă de către aceasta se va încheia un Contract de Finanţare pentru fiecare proiect, semnat de Autoritatea de Management POS Mediu şi beneficiar.

Proiectele revizuite care sunt conforme cu toate cerinţele tehnice şi financiare, cu reglementările comunitare sau naţionale etc. vor fi propuse pentru finanţare, iar solicitanţii vor fi informaţi asupra deciziei de finanţare. În această etapă, angajamentele beneficiarului şi ale partenerilor trebuie reconfirmate pentru varianta revizuită a proiectului, după caz.

Evaluarea proiectelor majore este un proces iterativ, complex. AM POS Mediu poate organiza derularea etapelor procedurii de evaluare în paralel.
V – INFORMAŢII GENERALE PRIVIND FINANŢAREA ŞI IMPLEMENTAREA PROIECTELOR

Pentru fiecare proiect care a primit decizia pentru finanţare de către CE, beneficiarul va încheia cu Autoritatea de Management POS Mediu un contract de finanţare. Prin semnarea acestui contract, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare şi să atingă obiectivele stabilite. 

Beneficiarul poate solicita amendamente la contract pe durata de valabilitate a acestuia, în condiţiile prevăzute de contractul de finanţare.

Beneficiarul trebuie sa cunoască faptul că, dacă pe perioada de valabilitate a contractului intervin modificări de natură să afecteze obiectivul acestuia sau condiţiile de finanţare, proiectul poate fi declarat neeligibil pentru finanţare, finanţarea nerambursabilă se va sista iar sumele acordate până în acel moment se vor recupera în conformitate cu legislaţia naţională şi prevederile contractuale!

Beneficiarul trebuie să deschidă un cont distinct la Trezoreria Statului prin care se gestionează sumele aferente proiectului finanţat din instrumente structurale şi din fonduri aferente cofinanţării sau prefinaţării acestora de la bugetul de stat.

Totodată, beneficiarul are obligaţia să ţină distinct de alte fonduri, evidenţa contabilă a sumelor provenite din derularea unor proiecte finanţate, conform Ordonanţei Guvernului nr. 29/2007. Înregistrările contabile vor fi cronologice şi sistematice astfel încât să ofere transparenţă în implementarea proiectului.

Beneficiarul trebuie să păstreze toate înregistrările/registrele timp de trei ani de la data închiderii oficiale a Programului Operaţional Sectorial de Mediu 2007-2013. 

Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 5 ani de la data închiderii oficiale a Programului Operaţional Sectorial de Mediu.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Organismul Intermediar, Autoritatea de Certificare şi Plată, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure o pistă de audit care să permită posibilitatea verificării documentelor originale de către reprezentanţii Autorităţii de Management, Organismului Intermediar, Comisiei Europene, Biroului European Anti-Fraudă şi de către Curtea Europeană a Auditorilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice.

Atribuirea contractelor de achiziţii necesare implementării proiectului se va realiza în conformitate cu prevederile O.U.G nr. 34/2006 privind atribuirea contractelor de achiziţie publică, a contractelor de concesiune de lucrări şi a contractelor de concesiune de servicii cu modificările şi completările ulterioare şi se va face cu respectarea următoarelor principii: nediscriminarea, proporţionalitatea, tratamentul egal, eficienţa utilizării fondurilor publice, recunoaşterea publică, asumarea răspunderii, transparenţă. 
De asemenea, beneficiarul are obligaţia să asigure o promovare adecvată a proiectului, a rezultatelor obţinute, etc în conformitate cu prevederile contractuale. Beneficiarul va descrie în cadrul rapoartelor de progres toate activităţile de informare şi publicitate desfăşurate, aferente proiectului.

Pentru implementarea proiectelor finanţate prin Programul Operaţional Sectorial Mediu, beneficiarii vor avea în vedere respectarea prevederilor legale privind în principal:
A. Bugetul proiectului

Baza legală: 
O.G. nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu modificările şi completările ulterioare.
Pentru toate proiectele finanţate prin Axa prioritară 2 – “ Dezvoltarea sistemelor de management integrat al deşeurilor şi reabilitarea siturilor istorice contaminate” se asigură finanţarea integrală a cheltuielilor eligibile astfel: max 80% din deficitul de finanţare calculat la nivelul proiectului ceea ce reprezintă grant UE şi 20% buget de stat şi buget local. 

B. Asigurarea cofinanţării şi a cheltuielilor neeligibile
Baza legală: 
O.G. nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu modificările şi completările ulterioare.
Beneficiarii trebuie să facă dovada existenţei şi utilizării fondurilor proprii pentru asigurarea cofinanţării, plata cheltuielilor neeligibile, a cheltuielilor conexe, precum şi costurile de operare (unde este cazul).
C. Eligibilitatea cheltuielilor
Baza legală: 
H.G. 759/2007 privind regulile de eligibilitate a cheltuielilor efectuate în cadrul operaţiunilor

finanţate prin programele operaţionale, cu modificările şi completările ulterioare;

Ordinul comun al MMDD şi MEF nr. 1453/1309/2007 pentru aprobarea listei cheltuielilor eligibile efectuate în cadrul proiectelor finanţate prin Programului Operaţional Sectorial de Mediu 2007-2013

H.G. nr. 759/2007 stabileşte cadrul legal privind eligibilitatea cheltuielilor efectuate de beneficiari în cadrul operaţiunilor finanţate prin programele operaţionale, fiind precizate condiţiile cu caracter general şi specific pe care trebuie să le îndeplinească fiecare cheltuială solicitată spre rambursare de către beneficiar.
Ordinul comun stabileşte lista cheltuielilor eligibile pentru proiectele finanţate în cadrul POS Mediu pe fiecare axă prioritară a POS Mediu, inclusiv categoriile de cheltuieli eligibile specifice operaţiunilor derulate în cadrul axei prioritare 2.
D. Proiecte generatoare de venit

Baza legală: Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, art. 55.
Conform prevederilor art. 55 alin. 1 din Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, proiect generator de venituri reprezintă orice operaţiune care implică o investiţie în infrastructură a cărei utilizare este supusă unor taxe suportate direct de utilizatori, sau orice operaţiune care implică vânzarea sau închirierea unui teren sau a unui imobil, sau orice altă furnizare de servicii contra unei plăţi.

Cheltuielile eligibile ale proiectelor generatoare de venituri nu trebuie să depăşească valoarea curentă a costului investiţiei minus valoarea curentă a veniturilor nete din această investiţie într-o anumită perioadă de timp pentru:

- investiţii în infrastructură; sau

- alte proiecte în care se poate estima valoarea veniturilor în avans.

În situaţiile în care nu tot costul investiţiei este eligibil pentru cofinanţare, venitul net va fi alocat pro rata la partea eligibilă şi neeligibilă a costului investiţiei.

În verificarea veniturilor generate de proiecte se va ţine seama de tipul de proiect şi de axa prioritară din care face parte.

E. TVA – Prevederile privind TVA (aplicabile numai pentru instituţii publice şi organizaţii non-profit).

Baza legală: 
Ordinul nr. 911 / 2007 pentru aprobarea Normelor metodologice de aplicare a O.G. nr. 29/2007 privind modul de alocare a instrumentelor structurale, a prefinanţării şi a co-finanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu modificările şi completările ulterioare.
Potrivit prevederilor Legii nr. 249/2007 pentru aprobarea O.G. nr. 29/2007, plata TVA aferentă livrărilor de bunuri, prestărilor de servicii şi execuţiei de lucrări, finanţate, integral sau parţial, din contribuţia financiară a Uniunii Europene şi/sau din cofinanţarea aferentă, ai căror beneficiari sunt autorităţi ale administraţiei publice centrale şi locale, unităţi subordonate în coordonarea acestora, organisme neguvernamentale nonprofit, cu personalitate juridică,  va fi suportată de la bugetul de stat.

Astfel, în cazul în care beneficiarul este instituţie publică, contravaloarea TVA se va suporta de la bugetul de stat pentru cheltuielile eligibile plătite din toate sursele de finanţare ale proiectului, respectiv fonduri publice (FC şi de cofinanţare de la bugetul de stat) şi contribuţia proprie a beneficiarului, numai în cazul în care aceasta este asigurată din bugetul local.
Rambursarea sumelor pentru acoperirea plăţii TVA aferentă facturilor din fiecare Cerere de Rambursare se acordă odată cu rambursarea cheltuielilor eligibile autorizate la plată de către Autoritatea de Management. 

F. Prefinanţarea

Baza legală: O.G. nr. 29/2007 privind modul de alocare a instrumentelor structurale, a prefinanţării şi a co-finanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu modificările şi completările ulterioare.

Ordinul nr. 911/2007 privind aprobarea Normelor metodologice de aplicare a prevederilor O.G. nr. 29/2007.
Conform O.G. nr. 29/2007 art.1 alin.2 lit.i, prefinanţarea reprezintă sumele transferate din bugetul de stat sau din instrumente structurale către un beneficiar, cu excepţia celor din sectorul privat (dacă prin acest transfer nu se intră sub incidenţa prevederilor legale cu privire la ajutorul de stat) ori unei organizaţii neguvernamentale - prin plată directă sau prin plată indirectă – pentru lichidarea angajamentelor de plată faţă de un contractor, în stadiul iniţial de implementare a proiectelor, în vederea asigurării derulării corespunzătoare a proiectelor.

Scopul acordării prefinanţării este acela de a asigura resursele financiare necesare începerii derulării contractelor; din aceste sume se pot plăti facturile de avans, conform prevederilor legale.

Modul de acordare

Conform Ordinului nr. 911/2007, sumele aferente prefinanţării proiectelor finanţate din POS Mediu vor fi transferate beneficiarului din bugetul Ministerului Economiei şi Finanţelor prin Autoritatea de Certificare şi Plată.
Prefinanţarea se acordă în procent de max. 15% din valoarea eligibilă a contractului de finanţare încheiat între Autoritatea de Management şi beneficiar. Prefinanţarea cu încadrarea în limita procentului mai sus menţionat se poate acorda integral sau în tranşe, în funcţie de previziunea fluxului de plăţi aprobată de Autoritatea de Management.

Modul de solicitare

Sumele aferente prefinanţării vor fi transferate în baza următoarelor documente:

- contractul de finanţare încheiat între Autoritatea de Management şi beneficiar;

- contract de furnizare bunuri/ prestare de servicii/ execuţie de lucrări încheiat între beneficiar şi un operator economic;

- solicitarea scrisă a beneficiarului, conform contractului de finanţare încheiat între Autoritatea de Management şi beneficiar.

După realizarea verificărilor de către AM, ACP va transfera suma aferentă prefinanţării în contul beneficiarului.

Recuperarea prefinanţării
Prefinanţarea acordată din instrumente structurale şi/sau din sume de la bugetul de stat se restituie sursei de finanţare din care a fost acordată, dacă nicio justificare privind achiziţionarea de bunuri ori servicii sau executarea de lucrări nu a fost furnizată de către beneficiar în termen de 6 luni de la data primirii acesteia sau conform prevederilor contractuale.
Suma acordată unui beneficiar sub forma prefinanţării se recuperează procentual din valoarea fiecărei cereri de rambursare întocmite de beneficiari, începând cu prima cerere de rambursare, astfel încât suma aferentă prefinanţării să se recupereze integral înainte de ultima cerere de rambursare.

G. Mecanismul de rambursare al cheltuielilor eligibile

Baza legală: O.G. nr. 29/2007 privind modul de alocare a instrumentelor structurale, a prefinanţării şi a co-finanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu modificările şi completările ulterioare.

Fondurile Structurale funcţionează pe principiul rambursării cheltuielilor eligibile efectuate de către beneficiar. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

Rambursarea cheltuielilor eligibile se realizează numai după efectuarea plăţilor de Beneficiar către executanţii de lucrări/furnizorii de bunuri/prestatorii de servicii. În scopul rambursării cheltuielilor eligibile, în funcţie de previziunile fluxurilor de numerar lunare, Beneficiarul va întocmi şi transmite la Organismul Intermediar Cereri de Rambursare, însoţite de rapoarte tehnice. Cheltuielile eligibile vor fi rambursate doar dacă Beneficiarul respectă prevederile legislaţiei naţionale şi comunitare, cele din contractul de finanţare, inclusive Cererea de Finanţare şi îndeplineşte condiţiile privind evidenţa contabilă.

După efectuarea de către OI şi AM a verificărilor administrative, tehnice si financiare ale Dosarului Cererii de Rambursare (Cerere de Rambursare şi documente suport), AM va autoriza la plată doar cheltuielile eligibile solicitate de către beneficiar.

AM va transmite la ACP suma cheltuielilor eligibile autorizate la plată pentru fiecare Cerere de Rambursare. 

ACP are rolul de a certifica şi efectua plăţile. ACP va transfera în contul Beneficiarului suma aferentă cheltuielilor eligibile.
H. Nereguli

Baza legală: O.G. nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, cu modificările şi completările ulterioare

Hotărârea nr. 1306/2007 pentru aprobarea Normelor Metodologice de aplicare a O.G. nr. 79/2003

În cazul constatării unor nereguli, atât pe parcursul implementării proiectului, cât şi ulterior finalizării acestuia, beneficiarul are obligaţia să restituie debitul constatat, precum şi eventualele majorări de întârziere, dobânzi, costuri bancare etc. 
În cazul nerespectării obligaţiei de restituire a debitului, Autoritatea de Management va sesiza organele competente în vederea declanşării executării.

Recuperarea debitului ca urmare a neregulilor constatate se realizează conform prevederilor O.G. nr. 79/2003, cu modificările şi completările ulterioare.
VI. ANEXE

Anexa 1. Formularul Cererii de finanţare,
Anexa 2 Lista de verificare a Cererii de finanţare (pentru solicitant)

Anexa 3 Lista cheltuielilor eligibile

Anexa 4. Declaratia de eligibilitate
Anexa 5. Declaratia de angajament
Anexa 1

Formularul de aplicaţie

Anexa 2
FIŞA DE CONTROL A CERERII DE FINANŢARE (PENTRU SOLICITANT)

Solicitanţii trebuie să verifice dacă dosarul cererii de finanţare este complet, pe baza Listei de verificare de mai jos:

	Cererea de Finanţare
	DA/NU

	Cererea de finanţare pe suport de hârtie (inclusiv anexele) prezentată în 4 exemplare (1 original şi 3 copii), marcate corespunzător („original”, ”copie”)
	

	Cererea de finanţare, inclusiv anexele, prezentată şi în format electronic pe 1 CD
	

	Cererea de finanţare (inclusiv anexele) numerotată conform instrucţiunilor din Ghid
	

	Scrisoare de aprobare şi înaintare ataşată Cererii de Finanţare, semnată de municipalitatea beneficiara si de catre operatorul de servicii 
	

	Cererea de finanţare respectă modelul standard
	

	Anexele la Cererea de finanţare respectă modelul standard (acolo unde acesta a fost

prevăzut)
	

	Anexele ataşate Cererii de Finanţare:
	

	Pentru demonstrarea  eligibilităţii solicitantului 
	

	Act constitutiv, certificat de înmatriculare a operatorului de servicii la Oficiul Registrului Comerţului
	

	Contract de operare a serviciilor de termoficare semnat de catre municipalitatea beneficiara si operatorul de servicii 
	

	Organigramă Unităţii de Implementare a Proiectului, decizia de înfiinţare, CV-urile membrilor UIP
	

	· Hotărâri ale Consiliilor Locale din care să reiasă mecanismul de cofinanţare aferent bugetelor locale 
	

	· Scrisori de intenţie de la bănci comerciale, bănci de investiţii, privind interesul acestora de a cofinanţa proiectul
	

	· Declaraţie de Angajament a solicitantului 
	

	· Declaraţia de Eligibilitate a solicitantului
	

	· Pentru demonstrarea eligibilităţii proiectului
	

	· Hotărâri privind disponibilitatea terenurilor pentru realizarea proiectului , 
	

	· Adeverinţe din partea primăriilor din care să reiasă că terenurile sunt în proprietate publică, nu au fost depuse cereri de retrocedare şi nu fac obiectul nici unui litigiu,
	

	· Avizul Natura 2000
	

	· Analiza Cost Beneficiu

· Indicatorii economici rezultaţi
	

	· Master Plan 

· Lista de investiţii rezultată în urma prioritizării pe o perioadă de 30 de ani 

· Documente care demonstrează faptul că autorităţile locale sunt de acord cu lista propusă
	

	Studiul de fezabilitate

· Lista de investiţii rezultată în urma prioritizării

· Hotărâri ale Consiliilor Locale privind aprobarea Studiului de Fezabilitate şi a indicatoriilor tehnico- economici

· Planul de achiziţii

· Alte avize, acorduri şi autorizaţii solicitate conform legislaţiei în vigoare
	

	Analiza Instituţională 
	

	Evaluarea Impactului asupra Mediului

Dosarul EIM

· Sumar privind derularea si justificarea procedurii EIM, rezultatul acesteia (in special privind consultarea publicului)

· Opis pentru justificarea derularii procedurii de EIM in conformitate cu legislatia national

· Documentele care atesta derularea procedurii conform cu legislaţia naţionala

- Cererea de solicitare a Acordului de Mediu (se anexează o copie a cererii)

- Anunţul public privind solicitarea Acordului de Mediu în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu

(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)
- Afişarea anunţului public privind solicitarea Acordului de Mediu de către beneficiarii proiectului
(se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

- Procesul verbal privind verificarea amplasamentului şi lista de control aferentă 

(se anexează copia documentelor, semnată şi având ştampila autorităţii de mediu)

- Procesul verbal al şedinţei Colectivului de Analiză Tehnică (CAT) pentru etapa de Încadrare

(se anexează copia documentului, semnată şi având ştampila autorităţii de mediu)

- Titularul a fost informat de decizia CAT privind încadrarea proiectului

 (se anexează o copie a adresei)

 - Anunţul public privind etapa de Încadrare în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu

(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

- Afişarea anunţului public privind etapa de Încadrare de către beneficiarii proiectului
(se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

- Lista de control pentru Definirea domeniului evaluării (se anexează o copie a documentului)

- Titularul a fost informat de decizia CAT privind definirea domeniului evaluării

(se anexează o copie a adresei)

- Depunerea la APM/ARPM a Raportului la Studiul de Evaluare a Impactului asupra Mediului (realizat de către consultant) la data de ___ (se anexează o copie a documentului); se anexează copia Rezumatului Fără Caracter Tehnic

- Anunţul public privind dezbaterea publică în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu

(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

- Afişarea anunţului public privind dezbaterea publică de către beneficiarii proiectului
(se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

- Minuta dezbaterii publice care a avut loc în data de ___, însoţită de lista participanţilor cu nume, semnaturi şi calitatea acestora

(se anexează o copie a documentaţiei, datată, cu semnătura şi ştampila autorităţii de mediu)

- Formularul cu observaţiile publicului şi evaluarea/soluţionarea problemelor semnalate

(se anexează o copie a documentaţiei referitoare la soluţionările observaţiilor primite din partea publicului, având semnătura şi ştampila autorităţii de mediu)

- Procesul verbal privind etapa de analiză a calităţii Raportului la Studiul de Evaluare a Impactului  asupra Mediului şi lista de control aferentă

(se anexează copia documentelor, semnată şi având ştampila autorităţii de mediu)

- Decizia transmisă de APM/ARPM titularului proiectului, însoţită de conţinutul deciziei, condiţiile şi motivele emiterii, descrierea măsurilor de prevenire, reducere şi eliminare a posibilelor efectelor adverse asupra mediului - Art. 46 din OM 860/2002       

(se anexează o copie a deciziei, având semnătura şi ştampila autorităţii de mediu)

- Anunţul public privind decizia de emitere a Acordului de Mediu în cotidiane locale şi afişarea pe propria pagina de internet de către APM/ARPM privind depunerea solicitării de obţinere a Acordului de Mediu

(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de internet, cu semnătură şi ştampila autorităţii de mediu, menţionându-se şi durata afişării)

- Afişarea anunţului public privind decizia de emitere a Acordului de Mediu de către beneficiarii proiectului
(se anexează copia anunţului şi declaraţia de confirmare a afişării pe propria pagină de internet, la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării)

- Emiterea Acordului de Mediu

(se anexează copia documentului).
La dosaul EIM se va anexa şi copia avizului NATURA 2000.

	


Anexa 3

LISTA CHELTUIELILOR ELIGIBILE

Axa Prioritară 3 – Reducerea poluării şi diminuarea efectelor schimbărilor climatice prin restructurarea şi reabilitarea sistemelor de încălzire urbană pentru atingerea ţintelor de eficienţă energetică în localităţile cele mai afectate de poluare

I. Categorii de cheltuieli general valabile
(1) Cheltuieli aferente pregătirii proiectelor, proiectare şi inginerie:

a) cheltuieli pentru elaborarea studiilor de prefezabilitate, fezabilitate, proiectelor de execuţie; 

b) cheltuieli aferente pregătirii studiilor de teren, geotehnice, hidrogeotehnice, geologice, de stabilitate a terenului, topografice, fotogrametrice, a studiilor de impact, a studiilor specifice sau expertizelor de amplasament;

c) cheltuieli pentru pregătirea documentelor oficiale şi a altor documente suport care trebuie, în mod obligatoriu, să însoţească cererea de finanţare a proiectului;

d) cheltuieli pentru verificarea tehnică a proiectării.

(2) Cheltuieli aferente taxelor pentru obţinerea, respectiv prelungirea valabilităţii avizelor, acordurilor sau autorizaţiilor aferente obiectivului de investiţii, în conformitate cu legislaţia naţională; 
(3) Cheltuieli aferente pregătirii documentaţiei de licitaţie, organizării şi derulării procedurilor de achiziţie publică;

(4) Cheltuieli pentru consultanţă şi asistenţă tehnică pentru obiective de investiţii:

a) cheltuieli pentru servicii de consultanţă în vederea  elaborării studiilor de piaţă şi evaluare;
b) cheltuieli pentru servicii de consultanţă în domeniul managementului operaţiunii, pe parcursul perioadei de implementare, aferente activităţilor de administrare a contractelor de execuţie, supervizare a execuţiei şi recepţiei lucrărilor;

c) cheltuieli de asistenţă tehnică din partea proiectantului, dacă nu intră în costurile proiectării;

d) cheltuieli efectuate pentru  asigurarea supravegherii execuţiei lucrărilor;
e) cheltuieli pentru servicii de consultanţă, studii şi/sau analize solicitate de autoritatea de management sau organismul intermediar pe parcursul perioadei de implementare a proiectului;

(5) Cheltuielile pentru darea în exploatare, respectiv cele pentru pregătirea personalului şi probele tehnologice; 
(6) Cheltuieli diverse şi neprevăzute se consideră eligibile dacă sunt detaliate în documente justificative şi în limita a maxim 10% din valoarea cheltuielilor eligibile pentru amenajare teren, amenajare pentru protecţia mediului, asigurarea utilităţilor necesare obiectivului,  pregătirea proiectelor, proiectare şi inginerie, consultanţă şi asistenţă tehnică, investiţia de bază.

În limita procentului stabilit se acoperă, după caz: 

a) cheltuieli rezultate în urma modificărilor de soluţii tehnice;

b) cheltuieli rezultate în urma costurilor suplimentare de lucrări, utilaje sau dotări necesare pe parcursul implementării proiectului;

c) cheltuieli de conservare, în cazul întreruperii execuţiei din cauze independente de autoritatea contractantă.

(7) Cheltuieli pentru informare şi publicitate: 

a) cheltuieli pentru informarea şi publicitatea aferente proiectului;

b) cheltuieli pentru campaniile de conştientizare a publicului. 

(8) Cheltuieli aferente activităţilor de audit, cu respectarea prevederilor contractului de finanţare;

(9) Cheltuieli pentru procurarea de bunuri necesare funcţionării unităţilor de implementare a proiectului de la nivelul beneficiarului în limita echivalentului în lei a maxim  10.000 Euro, în funcţie de complexitatea proiectului, cu respectarea prevederilor art. 2 şi în conformitate cu prevederile  contractului de finanţare;  
(10) Cheltuielile cu leasingul financiar sunt eligibile dacă sunt îndeplinite prevederile art. 2 şi ale art. 11 din H.G. nr. 759/2007.

Cheltuielile generale de administraţie eligibile aferente desfăşurării activităţii personalului implicat în managementul proiectului de la nivelul beneficiarului, pentru axele prioritare 1 – 5,  sunt următoarele:

a) cheltuieli pentru apă şi canalizare;

b) cheltuieli cu servicii de salubrizare;

c) cheltuieli cu energie electrică;

d) cheltuieli cu energie termică şi/sau gaze naturale;

e) cheltuieli pentru telefoane, fax, internet şi poştă;

f) cheltuieli cu închiriere spaţii;
g) cheltuieli pentru întreţinere spaţii.
Cheltuielile generale de administraţie prevăzute la art. 4 sunt eligibile după cum urmează:

a) în limita a maxim 0,2% din valoarea totală eligibilă a proiectului pentru proiectele cu o valoare totală eligibilă mai mare decât echivalentul în lei a 25 milioane Euro;

b) în limita a maxim 1% din valoarea totală eligibilă a proiectului pentru proiectele cu o valoare totală eligibilă cuprinsă între echivalentul în lei a 5 - 25 milioane Euro;

b) în limita a maxim 5% din valoarea totală eligibilă a proiectului pentru proiectele cu o valoare totală eligibilă mai mică decât echivalentul în lei a 5 milioane de Euro;

b) în limita a maxim 10% din valoarea totală eligibilă a proiectului pentru proiectele cu o valoare totală eligibilă mai mică decât echivalentul în lei a 1 milion de Euro.

Metoda de calcul folosită pentru calculul pro-ratei pentru decontarea cheltuielilor generale de administraţie se va stabili de către Autoritatea de Management şi se va ataşa în anexă la contractul de finanţare. 

II. Cheltuieli specifice Axei prioritare 3


II.1. Cheltuieli pentru amenajarea terenului:

a) cheltuieli pentru amenajarea terenului şi lucrări de pregătire a amplasamentului - defrişări, demolări, evacuări materiale rezultate, devieri reţele de utilităţi din amplasament, drenaje, epuismente (cele care nu sunt aferente lucrărilor pentru investiţia de bază), devieri de cursuri de apă etc.
b) cheltuieli pentru lucrări şi acţiuni de protecţie a mediului, inclusiv lucrări şi acţiuni având ca scop refacerea cadrului natural după finalizarea lucrărilor.

II.2. Cheltuieli pentru asigurarea utilităţilor necesare funcţionării obiectivului, precum alimentarea cu  energie electrică, gaze naturale, agent termic, telefonie, apă, canalizare, căi de acces, după caz. 
II.3. Cheltuielile pentru investiţia de bază vizând retehnologizarea, reabilitarea, extinderea, modernizarea instalaţiilor mari de ardere în vederea reducerii poluării:

a) cheltuielile aferente construcţiilor şi instalaţiilor, echipamentelor şi utilajelor tehnologice pentru reducerea emisiilor de oxizi de sulf, oxizi de azot şi pulberi;

b) cheltuieli pentru execuţia, reabilitarea, extinderea, modernizarea sistemelor de automonitorizare a emisiilor şi a procesului de ardere aferente instalaţiilor mari de ardere, echipamente de laborator, sisteme pentru colectarea şi transmiterea datelor privind emisiile de poluanţi de la instalaţiile mari de ardere.

II.4. Cheltuieli auxiliare aferente investiţiilor prevăzute la punctul 3.3: 

a) cheltuieli pentru construcţia, reabilitarea, extinderea, modernizarea facilităţilor de colectare, transport şi depozitare a deşeurilor solide provenite din procesul de ardere;

b) cheltuieli pentru închiderea depozitelor de zgură şi cenuşă neconforme;

c) cheltuieli pentru construcţia, reabilitarea, extinderea reţelelor de transport şi distribuţie a apei calde şi a agentului termic, precum şi a construcţiilor aferente acestora;

d) cheltuieli pentru echipamente de detectare a pierderilor, cheltuieli pentru contorizarea apei calde şi a agentului termic în reţeaua publică etc; 

II.5 Cheltuielile auxiliare prevăzute la art. 3.4. sunt eligibile numai dacă sunt realizate în completarea investiţiei de bază.
II.6. Cheltuieli pentru organizare de şantier

a) cheltuieli pentru lucrări de construcţii şi instalaţii aferente organizării de şantier care cuprind cheltuielile legate de nivelări ale terenurilor naturale, dezafectări locale de căi de comunicaţie sau construcţii, branşarea la utilităţi, realizarea căilor de acces temporare, construcţii sau amenajări la construcţii existente etc; 
b) cheltuieli conexe organizării de şantier, precum: obţinerea autorizaţiei de execuţie a lucrărilor de organizare de şantier, taxe de amplasament, închirieri semne de circulaţie, întreruperea temporară a reţelelor de transport sau distribuţie de apă, canalizare, agent termic, energie electrică, gaze naturale, a circulaţiei rutiere, căi ferate, navale sau aeriene, contractele de asistenţă cu poliţia rutieră, contracte temporare cu furnizorii de utilităţi, cu unităţi de salubrizare etc.
II.7. Cheltuieli pentru cote legale:

a) cota aferentă inspecţiei pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii;

b) cota aferentă Casei Sociale a Constructorilor. 
Anexa 4

DECLARAŢIE DE ELIGIBILITATE
Subsemnatul <nume, prenume> în calitate de <funcţie / reprezentant legal / împuternicit> al <denumire solicitant>, cunoscând că falsul în declaraţii este pedepsit de legea penală, cu prilejul depunerii Cererii de Finanţare pentru proiectul <denumire proiect>, în cadrul  Programului Operaţional Sectorial de Mediu 2007-2013, declar pe propria răspundere că:

1. proiectul pentru care se solicită finanţare nu a mai beneficiat de finanţare din fonduri publice în ultimii 5 ani înainte de data depunerii cererii de finanţare pentru acelaşi tip de activităţi. În  situaţia în care o astfel de finanţare va fi disponibilă după transmiterea cererii de finanţare sau în timpul implementării proiectului, <denumire solicitant> va informa de urgenţă Autoritatea de Management pentru Programul Operaţional Sectorial de Mediu şi Organismul Intermediar din regiunea <denumire regiune>
2. <denumire solicitant> nu se află în nici una din situaţiile de mai jos:

· este în stare de insolvenţă, conform prevederilor legii nr.273/2006 privind finanţele publice locale, cu modificarile si completarile ulterioare;

· este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;

· nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare;

· nu am suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs);

· nu am fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

3. infrastructura şi terenul pe care se face investiţia îndeplinesc cumulativ următoarele condiţii la data depunerii cererii de finanţare:

· sunt libere de orice sarcini

· nu fac obiectul unor litigii în curs de soluţionare la instanţele judecătoreşti cu privire la situaţia juridică

· nu fac obiectul revendicărilor potrivit unor legi speciale în materie sau dreptului comun

4. proiectul pentru care se solicită finanţare respectă şi va continua să respecte prevederile naţionale şi comunitare în următoarele domenii: promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; ajutorul de stat precum şi orice alte prevederi legale aplicabile instrumentelor structurale;

5. proiectul respectă şi va continua să respecte prevederile legislaţiei naţionale referitoare la eligibilitatea cheltuielilor.
Declar că sunt pe deplin autorizat să semnez această declaraţie în numele <denumire solicitant>.

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.
Ştampila:

Semnătura:

Data:
Anexa 5

DECLARAŢIE DE ANGAJAMENT

Subsemnatul <nume, prenume> în calitate de <funcţie / reprezentant legal / împuternicit> al <denumire solicitant>, solicitant de finanţare pentru realizarea proiectului <denumire proiect>, pentru care am depus prezenta Cerere de Finanţare, cunoscând că falsul în declaraţii este pedepsit de legea penală, declar următoarele:

1. <denumire solicitant> va asigura valoarea aferentă cofinanţării şi costurile neeligibile aferente proiectului, in valoare de ……....…RON,  reprezentând .........  % din valoarea totală a proiectului;

2. în situaţia în care unul sau mai mulţi parteneri care cofinanţează proiectul îşi vor reduce sau îşi va retrage contribuţia financiară, <denumire solicitant> va asigura fondurile necesare co-finanţării proeictului; 
3. <denumire solicitant> va menţine proprietatea infrastructurii construite/ modernizate/ reabilitate şi natura activităţii pentru care s-a acordat finanţare, pe o perioadă de cel puţin 5 ani după finalizare / dare în exploatare şi va asigura exploatarea şi întreţinerea în această perioadă;

4. sunt conştient că <denumire solicitant> este singurul responsabil din punct de vedere legal şi financiar faţă de Autoritatea de Management pentru Programul Operaţional Sectorial de Mediu pentru implementarea proiectului;
Declar că sunt pe deplin autorizat să semnez această declaraţie în numele <denumire solicitant>.

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.
Ştampila:

Semnătura:

Data:

� Cerinţa de reducere a emisiilor de oxizi de azot provenind de la IMA este mai puţin strictă, de la 128000 tone în 2007 la 112000 tone în 2013.


� Sursa:  Planul de implementare pentru Directiva Nr. 2001/80/EC

